Kurs za montera klimatizacije, Ada, Aleksandrovac, Aleksinac, Apatin, Aranđelovac, Arilje,…\nIako je najvažnije da polaznik koji želi da pohađa ovu obuku bude punoletan, isto tako je neophodno i da je on pre toga završio najmanje osnovnu školu. A upravo iz tog razloga se od prijavljenih polaznika i zahteva da u okviru obavezne dokumentacije, dostave i fotokopiju svedočanstva o završenoj osnovnoj školi ili, ako su završili bilo koju srednju školu, svakako treba da prilikom upisivanja dostave kopiju tog dokumenta. Uz već pomenuta obavezna dokumenta koja mora da obezbedi svaki polaznik, ukoliko želi da se upiše neophodno je da priloži i fotokopiju uverenja o državljanstvu i izvoda iz matične knjige rođenih, stim da se za državljanstvo zahteva da ne bude starije od 6 meseci. Bitno je da naglasimo i da svaki polaznik mora lično da prisustvuje upisu, uzevši u obzir da se tada vrši i njegova identifikacija, jer je neophodno da bude potpisan ugovor sa organizatorom. Baš zato se i zahteva da svaki polaznik tada donese i validan lični dokument u kome postoji fotografija (lična karta, vozačka dozvola ili pasoš), a u slučaju da je u pitanju biometrijski čipovan dokument, polaznik je obavezan da tada uz sebe ima i očitan dokument.\nŠto se tiče same prijave, nju je moguće izvršiti isto tako u toku cele kalendarske godine, a svaki polaznik može da odabere onaj način koji mu najviše odgovara, budući da to može da učini lično i to zaista u ma kojoj poslovnici organizatora, a isto tako može i da se prijave putem telefona jedne od njih, kao i da na naš mejl pošalje sve bitne informacije (kontakt podaci, datum rođenja, prezime i ime, u kojoj od naših poslovnica želi da se upiše, to jest da pohađa teorijski deo obuke i druge).\nInače, u obavezi smo da napomenemo i to da kurs i obuka za montera klimatizacije podrazumevaju pohađanje oba dela nastave i to u predviđenom trajanju, a polaznici treba da u trenutku upisivanja navedu da li su zainteresovani da teorijski deo pohađaju online ili im više odgovara rad u grupama, a nudi im se mogućnost i da ovaj deo kursa prate samostalno, to jest kroz individualnu nastavu, odnosno u paru (poluindividualna). Samo na osnovu odluke polaznika, ovlašćeno lice u konkretnoj poslovnici će mu dati informacije o uslovima, kao i o ceni.\nKada je u pitanju rad u grupama, najpre da kažemo da one broje od četvoro do osmoro polaznika, te da podrazumevaju fiksno određene i dinamiku i termine. A taj tip kursa se ne odvija u svim poslovnicama, već samo u onima u kojima je dovoljan broj prijavljenih polaznika, odnosno u kojima se oformi grupa od najmanje četvoro.\nNasuprot grupnoj su sve ostale vrste nastave, budući da polaznik koji se odluči kako za online, tako i za poluindividualnu, ali i individualnu obuku i kurs za montera klimatizacije ima potpunu slobodu da sa svojim profesorom precizira kako detalje vezane za početak nastave, tako i dinamiku po kojoj će se časovi odvijati, odnosno termine. Svi pomenuti tipovi obuke se sprovode u našim poslovnicama, osim one koju polaznici mogu da prate preko interneta, a ako se odluče za ovu opciju oni moraju da obezbede optimalne uslove za rad, koji uz posedovanje računara uključuju i stabilnu internet konekciju.\nZa pohađanje drugog dela koji predviđa ovaj kurs, odnosno prakse se isto tako dozvoljava svakom pojedinačnom polazniku da sasvim sam odabere u kojoj firmi će da je odradi. A on može praksu da prati u kompanijama sa kojima mi imamo saradnju, kao i u onima sa kojima još uvek nismo ostvarili saradnju. Mi svakako našim polaznicima preporučujemo da odaberu prvu opciju od ponuđenih i to najpre zato što će dobiti sve neophodne garancije da će praksa biti sprovedena prema pravilima, ali budući da su u pitanju naši poslovni partneri mi ćemo moći da im damo i podatke o ceni. Naravno, oni imaju mogućnost i da odaberu drugu ponuđenu opciju, to jest da praksu u trajanju od 300 radnih sati pohađaju u nekoj firmi sa kojom mi nismo prethodno sarađivali stim da mi tada ne dajemo nikakve informacije, budući da prvenstveno ne znamo kako funkcionišu stvari u toj kompaniji, te isto tako nismo upućeni ni u cenu prakse, jer polaznik koji se bude odlučio za ovu opciju mora da je precizira sa predstavnikom te firme. Dakle, ako se i vi budete odlučili za ovu opciju, trebalo bi da znate i to da je vaša obaveza ne samo da se dogovorite oko svega što se odnosi na pohađanje prakse, već treba i da podatke o toj kompaniji dostavite nama na vreme. Inače, ovo se zahteva zato što je neophodno da mi prvo potpišemo ugovor o poslovno - tehničkoj saradnji sa tom kompanijom, pa da vi tek onda počnete da pohađate praksu i to prema dogovoru koji ste postigli sa njenim predstavnikom.\nNa završnom ispitu koji polaže svako po završetku pohađanja kako teorijskog, tako i praktičnog dela ove obuke, postoji ukupno 15 zahteva, stim da kandidat odgovara na dvanaest pitanja u pisanoj formi i na ukupno tri u usmenom delu ovog ispita.\nA kada on bude položio završni ispit, postaće i vlasnik zvanično priznatog sertifikata za montera klimatizacije. Posedovanje navedenog sertifikata mu omogućuje da se kvalifikuje za ovo zanimanje, te svakako on ima mogućnost ne samo da ga priloži uz svoju radnu biografiju, već i da ga upiše u svoju radnu knjižicu, ali pod uslovom da zadovoljava zakonom propisane uslove. Naime, 01. januara 2016. godine je odredba zakona vezana za upisivanje sertifikata u radne knjižice promenjena i to tako da je njihovo upisivanje omogućeno samo licima koja su prijavljena na evidenciju Nacionalne službe za zapošljavanje u trenutku sticanja sertifikata, budući da je samo ova služba od tada i zadužena da ih zvanično upisuje u radne knjižice, to jest dosijee kandidata. Svakako, to ne podrazumeva da lica koja su zaposlena ne mogu da pohađaju kurs i obuku za montera klimatizacije i steknu pomenuti sertifikat, već jednostavno moraju da sačekaju sa njegovim upisivanjem u radnu knjižicu, to jest moraju da budu prijavljeni na evidenciju ove službe, pa tek onda imaju pravo i da zahtevaju njihovo upisivanje.\nKada je reč o onim kandidatima koji imaju želju samo da polažu završni ispit, to jest da se kvalifikuju za navedeno zanimanje, ali u mestu njihovog stanovanja nema naše poslovnice, njima pružamo mogućnost da pristupe polaganju i to u onom gradu koji im je najbliži, a u kome postoji naša poslovnica. Takođe, njima se preporučuje da, ako to žele teorijski deo prate online, a što se tiče praktičnog dela ti kandidati mogu da odaberu odgovarajuću kompaniju u svom gradu, te da pohađaju praksu na prethodno opisan način.\nNapominjemo i to da se pred kandidate koji žele samo da izađu na polaganje završnog ispita, ali ne i da pohađaju obuku i kurs za montera klimatizacije koji organizujemo stavlja zahtev da poseduju validan dokaz da su stekli radno iskustvo u oblasti provere, to jest očekuje se da mogu da dokažu da su praksu pohađali u trajanju od 300 radnih sati. Isto tako je bitno i da oni, na za to propisan način izvrše prijavljivanje za polaganje ovog ispita, te da svakako dostave onu dokumentaciju koja je prethodno pomenuta kao obavezna, a nakon što budu položili završni ispit ovlašćeno lice u konkretnoj poslovnici će u njihov dosije da doda i test, kao i zapisnik sa polaganja završnog ispita, da bi uopšte moglo da se pristupi izradi sertifikata.\nŠto se tiče onih osoba, koje obuku pohađaju u okviru Akademije Oxford, oni takođe moraju da dostave obaveznu dokumentaciju, ukoliko žele da se pristupi izradi sertifikata, a nakon što budu položili završni ispit. Takođe je bitno i da oni poseduju ugovor koji je sa nama potpisan, te da se prilaže i dokaz da je polaznik pohađao stručnu obuku za montera klimatizacije, to jest dokaz da su pohađali praksu i da nakon što polože ispit za proveru znanja bude priložen kako test, tako i zapisnik sa njegovog polaganja.\nKada je u pitanju cena, moramo da navedemo da samim tim što se kurs i obuka za montera klimatizacije odvijaju u dva dela, to se oni odvojeno i plaćaju. A svaki polaznik koji bude izvršio plaćanje teorijskog dela ove obuke će dobiti mogućnost da pohađa jednu od navedenih vrsta nastave, te će mu biti omogućeno i polaganje završnog ispita, kao i izrada sertifikata, to jest izrada dodatka sertifikatu, a u ovu cenu je pored svega pomenutog uračunata i literatura, iz koje će se on spremati za polaganje (skripta ili priručnik).\nNa visinu nadoknade za pohađanje praktičnog dela ove obuke utiče samo to gde polaznik želi da praksu pohađa, a o čemu će dobiti jasne informacije i smernice prilikom upisivanja.\nŠta obuhvata kurs za montera klimatizacije?\nKako danas gotovo da ne postoji stan, kuća ili poslovni prostor, koji ne poseduje klima uređaj, sasvim je jasno zbog čega je sve veće interesovanje za pohađanje specijalizovane obuke za montera klimatizacije.\nSa ciljem da omogući svakom zainteresovanom polazniku da se specijalizuje za ovaj posao, obuka i kurs za montera klimatizacije se u teorijskom delu fokusira najpre na upoznavanje svih polaznika sa različitim tipovim klima uređaja i načinom njihovog funkcionisanja.\nNakon toga, polaznici će u ovom delu kursa da se upoznaju i sa svim onim alatima koji su neophodni za montiranje klima uređaja, a predavači će ih upoznati i sa načinom njihovog postavljanja, budući da je dobro poznato da je vrlo važno gde se postavlja koji klima uređaj, a kako bi se maksimalno iskoristila njegova snaga.\nIsto tako će im objasniti i na koji način funkcionišu veći sistemi klimatizacije, koji se ugrađuju u proizvodnim halama ili u okviru većih građevinskih objekata. Tu će oni, između ostalog da nauče i kako se tumači šema po kojoj treba da se vrši montaža svih jedinica.\nSamim tim što se vrlo često postavljanje uređaja za klimatizaciju odvija i van nekog objekta i to uglavnom na visini, od svih polaznika koje zanima kurs i obuka za montera klimatizacije se zahteva da budu psihofizički sposobni, te da svakako nemaju strah od visine. A upravo zbog takvih uslova rada će poseban deo teorijskog segmenta ovog kursa da bude upućen i na upoznavanje polaznika sa zakonom o bezbednosti i zaštiti na radu, a kako bi oni mogli da preduprede sve one situacije kada može da dođe do ugrožavanja njihove bezbednosti i života. Tu će oni, pored ostalog da nauče i koje su to sve zaštitne mere koje moraju preduzeti prilikom obavljanja posla za koji žele da se kvalifikuju.\nKako se sprovodi nastava na kursu za montera klimatizacije?\nPrilikom upisivanja, organizator ovog kursa zahteva od svakog polaznika da se izjasni o vrsti nastave koju želi da pohađa u teorijskom delu, to jest da jasno navede gde želi da pohađa praksu, a koju takođe predviđa kurs i obuka za montera klimatizacije.\nNa raspolaganju im je mogućnost pohađanja kako individualne i obuke online, tako isto i poluindividualne nastave, odnosno grupne u teorijskom delu.\nOnaj polaznik koji može da se uskladi sa unapred određenim terminima, odnosno koji može da prihvati dinamiku precizno određenu od strane organizatora, trebalo da pohađa grupnu obuku, a ona se odvija za maksimalno osmoro kandidata. Da bi ova vrsta kursa mogla da počne u bilo kojoj od naših poslovnica, zahteva se prijava minimalnog broja osoba za formiranje jedne grupe, a što podrazumeva njih četvoro. Tek nakon toga se pristupa informisanju svih prijavljenih o terminima, odnosno o dinamici. Naveli smo da termini u ovom slučaju nisu podložni promenama, ali ipak postoji samo jedna situacija kada može da bude dozvoljeno da se oni promene čak i kod ovog tipa nastave, a ona podrazumeva da zaista nijednom polazniku koji se nalazi u istoj grupi ne odgovaraju definisani termini. Tada oni treba prvo da upute zvaničan zahtev svom profesoru o promeni termina, a posle toga će koordinator za nastavu da proceni situaciju, te da dozvoli promenu, ali samo onda kada je on potpuno uveren da promena tih termina neće poremetiti ostale obuke koje se u okviru konkretne poslovnice Akademije Oxford odvijaju.\nPrincip rada za sve ostale vrste kurseva podrazumeva prisustvo jednog ili dva polaznika istovremeno. Dinamika i termini održavanja predavanja, kao i datum početka obuke isključivo zavise od polaznika, to jest od dogovora koji on ima sa profesorom.\nKako se obuka i kurs za montera klimatizacije online prate preko interneta, to znači da svi oni polaznici koji su zainteresovani za taj vid nastave imaju dužnost da obezbede, na prvom mestu računar, a zatim i stabilnu internet konekciju, jer je to svakako primaran uslov za nesmetano odvijanje ovog tipa kursa.\nKome je namenjena obuka za montera klimatizacije?\nOsnovni uslov da bi nekome bilo omogućeno da pohađa kurs i obuku za montera klimatizacije jeste da bude punoletno lice, a odmah zatim se od prijavljenih polaznika zahteva i da imaju dokaz o završenoj osnovnoj školi i to je minimum obrazovanja koji se očekuje od njih. A pod tim se misli na kopiju svedočanstva osnovne škole, stim što polaznici prilikom upisivanja koji su završili neku srednju školu treba da, umesto toga dostave fotokopiju diplome te srednje škole.\nKoliko traje kurs i obuka za montera klimatizacije?\nUkupno tri meseca je predviđeno da traje obuka i kurs za montera klimatizacije, te u tom periodu polaznik pohađa jednu od navedenih vrsta obuka za teorijski deo, ali je isto tako neophodno i da pohađa praksu i to koja mora da traje 300 radnih sati.\nSvaki onaj polaznik koji je zainteresovan da pomenuti kurs završi za svega dva meseca bi trebalo da drugačijom dinamikom, to jest intenzivnije pohađa praktični deo. A pod tim se misli na osmočasovnu praksu i to svakog dana u toku jedne radne nedelje, to jest od ponedeljka do petka, a na nedeljnom nivou je to ukupno 40 radnih sati prakse.\nKoliko košta kurs za montera klimatizacije?\nU cenu koja je navedena za teorijski deo ove obuke je, sem pohađanja individualne, grupne, poluindividualn ili nastave online, uračunata i izrada sertifikata, kao i dodatka sertifikatu, te polaganje završnog ispita. A pored svega toga, polaznik će u sklopu te cene da dobije i literaturu koja će mu biti potrebna kada se bude pripremao za polaganje završnog ispita.\nGde i kada se obuka za montera klimatizacije?\nZa vreme pohađanja ovog kursa, svaki polaznik je obavezan da ispoštuje pravilo koje podrazumeva pohađanje kako teorijskog dela, tako i prakse u tačno određenom trajanja. A to bi značilo da se obuka i kurs za montera klimatizacije odvijaju u našim poslovnicama, u kojima polaznici prate teorijski deo, kao i u prostorijama odabrane kompanije, a gde oni treba da pohađaju praksu.\nTaj deo obuke, oni mogu da pohađaju zaista u bilo kojoj kompaniji, te isključivo od njih zavisi gde će to biti. Naime, njima se pruža mogućnost da odaberu onu firmu sa kojom već imamo saradnju, a mogu i oni sami da pronađu neku kompaniju gde će odraditi praksu u trajanju od 300 radnih sati.\nSve informacije o uslovima za pohađanje prakse, te o ceni, ako žele da je pohađaju kod naših poslovnih partnera će dobiti na vreme i to od nas, ali će isto tako imati i sve garancije koje su im potrebne da bi bili sigurni da će taj vid prakse da bude sproveden prema važećim pravilima. Međutim, u situacijama kada neko odabere drugu ponuđenu opciju, mi ne možemo da damo nikakve informacije, budući da ne znamo koja je cena prakse. Isto tako nismo u prilici da garantujemo za njen kvalitet, jer ne znamo kako odabrana kompanija funkcioniše. A kada se polaznici sa ovlašćenim licem te firme dogovaraju oko svih potrebnih detalja u obavezi su da nam dostave sve relevantne informacije, kako bismo na vreme pripremili dokumentaciju koja je potrebna za potpisivanje ugovora o poslovno - tehničkoj saradnji, uzevši u obzir da to i jeste osnovni uslov da oni praksu pohađaju u toj kompaniji.\nKada je u pitanju teorijski deo koji predviđa kurs i obuka za montera klimatizacije, to im je na raspolaganju odabir između online nastave, a zatim grupne, poluindividualne i individualne, o čemu bi polaznici trebalo da obaveste ovlašćeno lice konkretne poslovnice prilikom upisivanja, tako da će moći da dobiju jasne informacije o ceni i o načinu sprovođenja odabrane vrste nastave.\nGrupna obuka podrazumeva da se radi sa više polaznika istovremeno, a u grupama se može naći od njih četvoro do maksimum osmoro.Termini i dinamika se ovde utvrđuju od strane organizatora, te se pritom od svakog polaznika koga zanima ovaj vid kursa zahteva da maksimalno ispoštuje sve to. Što se tiče datuma početka ove vrste obuke, to svakako ne zavisi od nas, jer je neophodno da se u jednoj našoj poslovnici prijavi dovoljan broj polaznika, odnosno da bude najmanje četvoro prijavljenih, a kako bi se oformila grupa sa minimalnim brojem članova, pa tek posle ispunjenja tog uslova prijavljeni polaznici od strane organizatora dobijaju sve potrebne informacije.\nOno što je specifično kada je u pitanju ne samo online, veći poluindividualna, kao i individualna obuka jeste što svi polaznici dobijaju mogućnost da sami odaberu u kojim će terminima nastava da se odvija, kao i kojom dinamikom. Svakako će oni sa profesorom dogovoriti i detalje koji su vezani za datum početka ove vrste nastave, a sve one se odvijaju u našim poslovnicama, osim one koju polaznik odabere da prati preko interneta. Ukoliko se bude odlučio za tu opciju, on ima obavezu da obezbedi nesmetano odvijanje nastave, što znači da je potrebno da računar preko koga će pratiti predavanja mora da bude stabilnom konekcijom spojen sa internetom.\nobuka i kurs za montera klimatizacije se odvija u dva dela, tako da se teorijski i praktični deo plaćaju odvojeno jedan od drugog, a plaćanje se vrši direktno u poslovnici u kojoj se pohađa teorijski deo nastave, to jest u onoj u kojoj se polaznik opisuje i to prema cenama u tada aktuelnom cenovniku\nmogućnost za prijavljivanje otvorena je cele godine, a polaznici mogu da se prijave ili preko telefona ili da na naš mejl pošalju svoje podatke, to jest mogu da dođu lično u poslovnicu i prijave se za pohađanje ovog kursa\nobavezno je da polaznik lično prisustvuje upisu, kao i da tada dostavi svu potrebnu dokumentaciju\nsem pohađanja one vrste nastave koju polaznik odabere, u cenu teorijskog dela je uračunat i priručnik koji se koristi za pripremu polaganja završnog ispita, kao i nadoknada za njegovo polaganje, ali i izrada samog sertifikata i dodatka sertifikatu\nna visinu nadoknade za pohađanje praktičnog dela ove obuke isključivo utiče odluka svakog pojedinačnog polaznika u kojoj kompaniji će praksu da pohađa\nda bi neko mogao da polaže završni ispit i tako stekne sertifikat za montera klimatizacije, on mora da se prijavi na tačno definisan način, kao i da uz svu dokumentaciju dostavi i dokaz da je odradio praksu, to jest da imao prilike da stekne radno iskustvo u oblasti koja je predmet provere na ispitu\nCena kursa i obuke za montera klimatizacije je 15,000 RSD


Održana konferencija "Fokus" u Sarajevu , Zlatibor se predstavio zemljama jugoistočne Evrope - Užice Oglasna Tabla\nмарт 19, 2018 0109\nU petak 16. marta 2018. godine u hotelu „Hollywood“ u Sarajevu održana je konferencija „Fokus“, konferencija o komunikacijama i inovacijama u javnoj upravi i javnim kompanijama. Prvo izdanje konferencije održano je 2017. godine u termama Tuhelj, a za ovogodišnju konferenciju odabran je grad multikulturalnosti, glavni grad Bosne i Hercegovine.\nProgram konferencije koncipiran je tako da posluži kao edukacijska platforma za povezivanje i razmenu znanja i iskustava u cilju podsticanja pozitivnih promena kroz jednostavnu i transparentnu komunikaciju predstavnika javnih službi s građanima.\nProgram konferencije „Fokus“ obuhvata brojne praktične primere o najnovijim trendovima u komunikaciji u javnom sektoru, izazovima s kojima se javni službenici susreću, te savetima kako unaprediti komunikaciju na svim novoima.\nNa ovogodišnjoj konferenciji koja je održana u Sarajevu učestvovala je i Turistička organizacija Zlatibor, kao najvažnija javna ustanova koja se bavi organizacijom, unapređenjem i promocijom turizma Zlatibora, organizovanjem i učešćem u turističkim i drugim manifestacijama i skupovima, podsticanjem izgradnje turističke infrastrukture i uređenjem prostora, kao i svim aktivnosti koje su neposredno vezane za turizam. S obzirom da Turistička organizacija Zlatibor nastoji da javnosti što bolje prezentuje turističku ponudu Zlatibora i da najveći deo napora usmerava na komunikaciju sa postojećom i potencijalnom turističkom tražnjom, saradnicima na destinaciji i lokalnim stanovništvom ova konferencija prava je prilika da jedna od najuspešnijih turističkih organizacija regiona predstavi svoj rad i razmeni iskustva sa ostalim ustanovama javne uprave i javnim kompanijama.\nKonferencija koja je na jednom mestu okupila zemlje Jugoistočne Evrope i na kojoj je bilo preko 150 učesnika, bila je prilika i da se Zlatibor promoviše kao turistička destinacija prezentacijom celokupne turističke ponude i svoje lepote, atrakcije i brojne aktivnosti za turiste približi učesnicima konferencije putem promo filmova i fotografija koje „zlatnu planinu“ prikazuju u najboljem svetlu.


SZO: Evropi preti nova epidemija, a nije virus - Report.rs\nSvetska zdravstvena organizacija (SZO), u nedavno objavljenom izveštaju, upozorava da gojaznost u Evropi poprima razmere epidemije. Ovaj problem se pogoršao u uslovima karantina zbog korone, a deo krivice snose i aplikacije za isporuku hrane, koje se masovno koriste.\nNi jedna zemlja u evropskom regionu trenutno nije na putu da zaustavi porast gojaznosti do 2025. Rane studije iz nekih zemalja pokazale su da je prekomerna težina ili gojaznost povećana kod dece i tinejdžera tokom pandemije.\nU svom izveštaju SZO je označila aplikacije za dostavu obroka kao moguće krivce koji doprinose problemu gojaznosti, rekavši da one mogu da podstaknu “sedeće ponašanje”. Pandemija je ubrzala korišćenje ovih aplikacija jer je ljudima savetovano da ostanu kod kuće.\nGojaznost i prekomerna težina su odgovorni za više od 1,2 miliona smrtnih slučajeva širom regiona svake godine, navodi se u izveštaju i naglašava da je potrebno da države obrate maksimalnu pažnju i reaguju.\nIzvor: politico.eu, rts, Foto: Printscreen\nepidemija gojaznost izvestaj pandemija SZO zdravlje


Jovanović (DSS): Odluka o načinu izlaska na izbore u septembru, sve opcije otvorene\nPredsednik Demokratske stranke Srbije (DSS) Miloš Jovanović izjavio je da će ta stranka u septembru doneti odluku o načinu na koji će nastupiti na beogradskim izborima i rekao da su sve opcije otvorene.\nOn je naveo da postoji mogućnost da DSS sam izađe na izbore, ali i zajedno sa opozicijom ili sa politički srodnim strankama.\nJovanović je rekao i da bi ipak mogao da se po prvi put složi sa liderom Demokratske stranke (DS) Draganom Šutanovcem da je bolje da se na izbore izađe u dve kolone, u kojima bi bile politički srodne stranke.\nNapomenuo je, međutim, da su izbori u Beogradu drugačiji od parlamentarnih i predsedničkih, da se ne vodi visoka politika i da bi razlike mogle da se premoste.\nKako je dodao, koju god odluku stranka o nastupu na izborima da donese cilj će biti da se u gradu stvari menaju na bolje.\nJovanović je kazao i da su pre dve nedelje izabrali novog predsednika Gradskog odbora DSS Velimira Gavrilovića i da su počeli da rade na programu za razvoj Beograda koji će od septembra predstaviti javnosti.\nOn je napomenuo i da još nije čuo da je ijedna stranka iznela ozbiljniju viziju za Grad Beograd i da je i dalje otvoreno pitanje ko šta nudi za razvoj grada.\nJovanović je istakao da će "novi" DSS, koji se reorganizovao, na beogradske izbore izaći sa novim ljudima i "novom snagom".


Za bezbedniji saobraćaj na „crnim tačkama“ u Kraljevu - KRUG\nU svetu se, u proseku, na svakih 20 sekundi ugasi jedan život kao posledica saobraćajne nezgode, a prema podacima Agencije za bezbednost saobraćaja Republike Srbije, u našoj zemlji su od početka ove godine do 1. novembra u 25.979 saobraćajnih nezgoda život izgubile 423 osobe, dok je 13.725 povređeno. T\nDeset godina nakon što je pušten u rad, na Kamidžorskom most (na ulazu u Kraljevo iz smera Kragujevca), odrađeno jeosvetljenje. Radnici javnog preduzeća „Putevi Srbije”, sredstvima obezbeđenim iz republičkog budžeta, uradili su letos kompletnu rasvetu Kamidžorskog mosta, raskrsnice ispred mosta i dela saobraćajnice kod skretanja za Sirču. Radovi su kompletno završeni, ali osvetljenje još nije „pušteno”. Zašto – naša redakcija pitala je „Puteve Srbije”?\nU svom elektronskom odgovoru koji je stigao iz Odeljenja za odnose sa javnošću ovog preduzeća, potvrđuju da su radovi na elektroinstalacijama na objektima u blizini takozvane „Kamidžorske raskrsnice“ i u blizini istoimenog mosta, kompletno završeni, ali da trafo- stanica nije montirana iz bezbednosnih razloga. Kažu, zbog moguće krađe ili oštećenja dok nije priključena na elektro-mrežu, budući da su do sada imali, na drugim lokacijama, neprijatna iskustva.\nKamidžorska raskrsnica – Kraljevo\nU toku je, navode, postupak dobijanja Rešenja o priključenju kod nadležne „Elektrodistribucije“ u Kraljevu:\n„Očekujemo da se taj postupak završi u narednih 15 dana, nakon čega će se obaviti i samo priključenje i puštanje sistema u rad“, stoji u ovom dopisu.\nDruga saobraćajna „crna tačka“ aktuelna je otkada je na Ibarskoj magistrali „nikao“ kružni tok kod kraljevačke fabrike „Leoni”. Kružni tok je pušten u saobraćaj pre nekoliko meseci – ali i dalje je neosvetljen i gotovo neobeležen. U trenutku slanja našeg dopisa JP „Putevi Srbije“ postojao je mali saobraćajni znak koji je noću teško i uočiti, a saobraćajne nezgode koje doživljajvaju naročito vozači koji ne poznaju ovaj deo puta bile su sve češće. Na ovaj problem našoj redakciji, sa molbom da kod nadležnih proverimo ima li nade da se nešto promeni, ukazala je naša sugrađanka Snežana Brnović.\nKako se kružni tok (koji zaista rešava jedan saobraćajni problem i neometano skretanje ka „Leoniju”) nalazi na putu regionalnog značaja i velike frekvencije saobraćaja, pitali smo JP „Putevi Srbije“ – kakvi su dalji planovi, odnosno – da li će i kada kružni tok biti osvetljen i propisno saobraćajno obeležen?\nU odgovoru nadležnih, začuđujuće, navodi se da „projekat, na osnovu kojeg je izgrađena kružna raskrsnica, NE SADRŽI projekat električnih instalacija javnog osvetljenja“. Ipak, dodaje se:\n„S obzirom na to, (kao i zbog potrebe povećanja bezbednosti saobraćaja), JP „Putevi Srbije“ će, u narednom periodu, pokrenuti proceduru izrade Projekta elektro-energetskih instalacija javnog osvetljenja na pomenutoj raskrsnici.“\nKružni tok na Ibarskoj magistrali kod fabrike “Leoni” u Kraljevu\nU međuvremenu, ovo preduzeće postavilo je saobraćajne znake na pomenutom kružnom toku, pa to smatramo malom pobedom. I dalje postoje primedbe vozača da su znaci postavljeni ispred samog kružnog toka, pa se postavlja pitanje – koliko će vozačima koristiti.\n– Svakako je bolje sada, nego bez saobraćajnih znakova. Voziš magistralom, a onda iz totalnog mraka nailaziš na kružni tok, Sa nama koji poznajemo put je lako, ali velike probleme imali su vozači kojima je ovaj put nepoznanica. Zato su se toliko često i dešavale nezgode – smatra Goran Božović kojeg smo u blizini zatekli u trenutku pravljenja ovih fotografija.\nSnežana Brnović koja je ovu temu i pokrenula, pita se za šta je predviđen kraj kružnog toka koji (naspram ulaza prema „Leoniju“) ide na drugu stranu, u livadu, i ne završava se?\nZa prvih deset meseci ove godine, u odnosu na isti period prošle, u našoj zemlji je smanjen broj saobraćajnih nezgoda, kao i broj poginulih (prošle godine poginule su 494 osobe), ali je broj mladih koji su poginuli povećan. Najviše stradalih je bilo u svojstvu vozača i putnika u putničkim automobilima.\nTags: crne tacke, Ibarska magistrala, JP Putevi Srbije, kamidzorski most, Kraljevo, Leoni Kraljeo, portal Krug


Radno vreme tokom novogodišnjih i božićnih praznika\nPovodom obeležavanja novogodišnjih i božićnih praznika ekspoziture u okviru poslovne mreže Banca Intesa neće raditi 2, 3. i 7. januara 2017. godine. Ekspoziture koje su otvorene subotom, 31. decembra 2016. radiće po izmenjenom radnom vremenu. Radno vreme poslovne mreže biće skraćeno i 6. januara 2017. Precizne informacije o radnom vremenu pojedinačnih ekspozitura Banke tokom praznika možete pronaći u tabeli na linku.\nI tokom neradnih dana broj govornog automata za upite stanja, kursnu listu i druge informacije i Korisničkog servisa za platne kartice (011 30 10 160) biće dostupan 24 časa. Takođe, klijentima su na raspolaganju i elektronski servisi Banca Intesa – Intesa Mobi i Intesa On-line, putem kojih mogu da obave plaćanja, prenos sredstava, kao i menjačke poslove.


RTS :: Stefanović: Biće dovoljno stanova, razmatra se novo povećanje plata\nPolitika Stefanović: Biće dovoljno stanova, razmatra se novo povećanje plata\nponedeljak, 21. maj 2018, 10:41 -> 18:39\nMinistar unutrašnjih poslova Nebojša Stefanović izjavio je da će Vlada Srbije raspisati javni poziv i odabrati najpovoljniju banku za kreditiranje stanova po subvencionisanim cenama za pripadnike snaga bezbednosti.\n"Mi ćemo uputiti javni poziv da bismo omogućili da najveći broj ljudi može da ispuni finansijske kriterijume", rekao je Nebojša Stefanović u Skupštini Srbije tokom rasprave o amandmanima na leks specijalis za izgradnju stanova.\nUkazao je da je Vlada smatrala da, zbog specifičnosti posla, ovo treba da bude prva kategorija ljudi iz državne uprave koja će dobiti takvu vrstu pogodnosti – da cena kvadrata ne bude veća od 500 evra, a nakon toga će, kaže, i drugi koji pripadaju javnoj upravi moći da konkurišu.\nKako je rekao, cena može biti niža u određenim sredinama, međutim, za Beograd na pristojnim lokacijama cena od 500 evra je povoljna i prihvatljiva.\n"Trudićemo se kroz javni poziv i obezbeđivanje povoljnih bankarskih uslova da omogućimo da to ne bude preveliko opterećenje za njih i njihove porodice. Nadam se da ćemo doći do jednog dobrog modela rešenja kojim će ljudi iz sistema bezbednosti rešiti egzistencijalna pitanja", rekao je ministar.\nStefanović je istakao da će se graditi dovoljno za sve i da će svi koji konkurišu dobiti stan, te precizirao da će veličina stanova biti od 36 do 92 kvadrata, što znači od garsonjere do trosobnog stana.\nPrema njegovim rečima, ukupna zaintresovanost je oko 20.000 stanova zajedno sa vojnim penzionerima.\n"Mi ove godine počinjemo sa izgradnjom 5.203 stana. Sledeća faza može započeti već naredne godine i zavisiće od više faktora. Mora, naravno da se uradi i planska dokumentacija", rekao je Stefanović.\nPolemika Stefanovića i Obradovića o "srpskim snagama bezbednosti"\nTokom rasprave u parlamentu o amandmanima na leks specijalis za izgradnju stanova, šef poslanika Dveri Boško Obradović je insisitirao da se snage bezbednosti, za čije će pripadnike početi izgradnja stanova, nazivaju srpskim snagama bezbednosti i spočitao ministru Nebojši Stefanoviću, da bi se zbog toga naljutili zapadni partneri.\n"Gospodine ministre, ja ne vidim razlog, ako se vi ne stidite, da srpske snage bezbednosti nazovete srpske snage bezebednosti, a ne snage bezbednosti Republike Srbije. Naprednjaci su kao partiote, ali da se kaže srpske snage bezbednosti, naljutiće se neko od naših zapadnih partnera", rekao je Obradović.\nReplicirao mu je Stefanović rekavši da je on "baš poznat po tome što se plaši šta će koji ambasador da mu kaže".\n"Baš me briga šta će bilo koji ambasador, bilo koje zemlje da mi kaže. Baš me briga. Ja služim svojoj zemlji. Kod mene dođu da vide kako napreduje saradnja sa MUP-om i to je to. Ništa drugo ne smeju da mi kažu, jer znaju šta bi im ja rekao na to i to je nešto što je politički stav ove zemlje", rekao je Stefanović.\nU Srbiji mora da se poštuje odluka i ono što kaže Srbija, dodao je Stefanović.\n"Možemo mi ovde da polemišemo ko je ponosniji, čiji su preci učestvovali u ratovima, šta su doneli iz tih ratova od časti i poštenja, ali važno je da mi poštujemo Ustav", rekao je Stefanović i pojasnio da u tom najvišem aktu piše "Vojska Srbije" i ne može da se napiše nešto drugo.\nStefanović je prihvatio amandman Marije Janjušević iz Dveri u kome se kaže "pripadnika snaga bezbednosti Republike Srbije" i time, kako je rekao, rešio i tu dilemu.\nPoslanici raspravljaju o amandmanima na Predlog zakona o posebnim uslovima za izgradnju stanova u više gradova za pripadnike snaga bezbednosti.\nNa taj Predlog zakona podneto je 619 amandmana, od kojih su nadlažni odbor i Vlada Srbije prihvatili 19 amandmana.\nStanovi će se na osnovu leks specijalisa graditi u – Vranju, Kraljevu, Nišu, Kragujevcu, Beogradu i Novom Sadu, a cena ovih stanova biće najviše 500 evra po kvadratu, rekla je ranije potpredsednica Vlade Srbije Zorana Mihajlović.


Lagard: Najgore je prošlo, ali moramo biti spremni za drugi talas - Biznis Telegraf.rs\n26/06/20 | 12:18\nSamo prošle nedelje, ECB je pozajmila 1,3 biliona evra bankama po kamatnoj stopi od minus 1 odsto\n- Evrozona je "verovatno prošla" najgori deo ekonomske krize izazvane pandemijom korona virusa - izjavila je danas predsednica Evropske centralne banke (ECB), Kristin Lagard.\nKako je dalje navela: "Verovatno smo prošli najnižu tačku, i to kažem sa izvesnom strepnjom jer bi, naravno, moglo da dođe do ozbiljnog drugog talasa", prenosi Rojters.\nECB je danas objavila izveštaj prema kojem je kreditiranje kompanija iz evrozone nastavilo rast u maju, jer se preduzeća pojačano oslanjaju na bankarske zajmove za likvidnost, premošćavanje problema i ponovno pokretanje poslovanja.\nKreditiranje nefinansijskih korporacija poraslo je u maju za 7,3 odsto, u odnosu na rast od 6,6 procenata prethodnog meseca, što je najviša stopa od početka 2009. Rast zajmova odobrenih domaćinstvima ostao je stabilan, na 3 odsto.\nMada se prvobitno činilo da će pristup bankarskim kreditima biti pooštren, mnoge vladine i mere centralne banke, od državnih garancija do blažih pravila kolaterala, poduprle su kreditiranje.\nSamo prošle nedelje, ECB je pozajmila 1,3 biliona evra bankama po kamatnoj stopi od minus 1 %, pod uslovom da banke deo tih sredstava plasiraju u realnu ekonomiju. Godišnja stopa rasta novčane mase M3 u evrozoni ubrzala je na 8,9 odsto, sa nivoa od 8,2 procenta, nadmašivši prognoze iz ankete Rojtersa da će iznositi 8,6 odsto.\nLagard očitala bukvicu liderima EU: "Prespori smo, kriza je"\nNovi minimum: Korona pokosila poslovnu aktivnost evrozone


Foto: Avaz / Ustupljene fotografije\n"Rezultati obdukcije stradalih u Suljagića sokaku pokazuju da je reč o trovanju ugljen-monoksidom. Naređeno je toksikološko veštačenje i veštačenje uzroka požara po veštaku protivpožarne struke. Rezultati do sada provedenih radnji pokazuju da požar nije podmetnut od trećih osoba", kazao je sekretar Tužilaštva Brčko distrikta Samir Beganović.\n"Pacijent se nalazi na Klininici za dečije bolesti, u jedinici intenzivne nege. Na mehaničkoj je ventilaciji, nestabilnih parametara i reč je o vrlo teškom zdravstvenom stanju", izjavila je za Klix.ba portparolka tuzlanskog UKC-a Ersija Aščerić-Mujedinović.\nU požaru u Brčkom poginulo šest osoba\nU vreme objave članka očekivao se otpust šest maloletnih osoba iz brčanske bolnice, a koje su nakon pružene medicinske pomoći ispunili uslove za odlazak iz zdravstvene ustanove.\n"Dalji smeštaj šest maloletnih osoba preuzelo je Odeljenje za zdravstvo i ostale usluge Vlade Brčko distrikta. Njima je obezbeđen smeštaj, hrana, odeća, obuća, psihološka podrška i negovatelji. Njihov status će na ovakav način biti rešen dok lokalna zajednica im ne obezbedi alternativni smeštaj ili adaptaciju postojeće kuće u kojoj su živeli", kazao nam je Sead Šadić, šef Brčanskog odeljenja za zdravstvo i ostale usluge.\nJoš uvek nije poznato kada će biti obavljena sahrana šest smrtno stradalih osoba, ali taj dan će u Brčkom biti proglašen danom žalosti.


Završeno 63. Godišnje zasijedanje PS NATO\nponedjeljak, 09 oktobar 2017 17:10\nČetvrtog, završnog dana Godišnjeg zasijedanja Parlamentarne skupštine NATO, 9. oktobra 2017. godine, održana je plenarna sjednica tokom koje su se učesnicima obratili: predsjednik Parlamentarne skupštine NATO Paolo Alli, predsjednik Rumunije Klaus Iohannis, predsjednik Senata Rumunije Călin Popescu-Tăriceanu, predsjednik Doma zastupnika Rumunije Nicolae-Liviu Dragnea i generalni sekretar NATO i predsjedavajući Sjevernoatlantskog savjeta Jens Stoltenberg. Nakon čega su uslijedila pitanja učesnika.\nU okviru uvodne riječi predsjednik Parlamentarne skupštine NATO Paolo Alli uputio je čestitke Crnoj Gori na punopravnom članstvu u NATO, poželio dobrodošlicu u zajednicu evroatlantskih država i pozvao učesnike da aplauzom podrže ovaj uspjeh, kako za Crnu Goru tako i za Alijansu. Istakao je da ulazak Crne Gore u Sjeveroatlantsku alijansu predstavlja rezultat posvećenog i predanog rada u proteklom periodu, kao i pruženog doprinosa međunarodnom miru i istakao čvrsto uvjerenje da će isti biti nastavljen u predstojećem periodu.\nGeneralni sekretar NATO i predsjedavajući Sjevernoatlantskog savjeta Jens Stoltenberg, na početku izlaganja se zahvalio Parlamentu Rumunije na organizaciji 63. Godišnjeg zasijedanja Parlamentarne skupštine NATO i aktivnostima kojima država domaćin kao članica Sjeveroatlantske alijanse doprinosi očuvanju međunarodnog mira. U kontekstu aktuelnog skupa istakao je važnost djelovanja i snaženja uloge Parlamentarne skupštine NATO posebno imajući u vidu da jačanja veze između parlamentaraca i građana doprinosi boljem predstavljanju rada i rezultata NATO. Ovom prilikom, Stoltenberg je podsjetio učesnike plenarne sjednice da Sjeveroatlantska alijansa predstavlja čuvara bezbjednosti građana na globalnom nivou, spremnog da odgovori savremenim bezbjednosnim izazovima i naglasio da je ovaj političko-vojni savez u cjelosti posvećen ispunjavanju datih obećanja i postavljenih ciljeva.\nTokom rasprave o Zapadnom Balkanu, aktivnostima koje je NATO imao na ovom području i politici otvorenih vrata, Jens Stoltenberg je istakao da su impresivni rezultati koje je Crna Gora tokom posljednjih godina postigla na planu ispunjavanja standarda i iskazana puna posvećenost zajedničkim ciljevima Alijanse, predstavljali njenu najbolju preporuku za punopravno članstvo u NATO.\nTokom izlaganja generalni sekretar NATO je učinio poseban osvrt na pitanje jačanja saradnje na relaciji NATO-EU, posebno imajući u vidu aktuelni složeni međunarodno bezbjednosni ambijent, istakao važnost integrisane i djelotvorne bezbjednosne saradnje na ovom nivou u cilju združenog suprotstavljanja unutrašnjim i vanjskim bezbjednosnim izazovima.\nUčesnicima Plenarne sjednice je predstavljen izvještaj blagajnika Parlamentarne skupštine NATO Marc Angel-a, i s tim u vezi uslijedilo je izjašnjenje delegata o Nacrtu budžeta za 2018. godinu.\nU nastavku rada plenarne sjednice, delegati su se izjasnili o predlozima rezolucija i amandmana na Poslovnik o radu Parlamentarne skupštine NATO.\nGodišnje zasijedanje PS NATO okupilo je predstavnike parlamenata zemalja članica iz Sjeverne Amerike i Evrope, pridruženih i partnerskih zemalja, posmatrače i druge relevantne predstavnike sa ciljem vođenja diskusija o zajedničkim bezbjednosnim pitanjima međunarodnog karaktera.\nGodišnje zasijedanje Parlamentarne skupštine NATO današnjom plenarnom sesijom završava rad.


Facebook protiv 'antivaksera': Zabranjuju se objave koje 'ruše javno zdravlje'\nIzvor: B92, 17.Okt.2020, 15:32\nDruštvena mreža Facebook zabraniće sve oglase kojima se ljudi ubeđuju protiv vakcinacije.\n"Želimo da poruke o efikasnosti i sigurnosti vakcina dođu do što većeg broja ljudi, kao i da zabranimo sve što bi moglo da ugrozi javno zdravlje", saopštili su. mere protiv "antivaksera" odnose se na oglase, ali i na objave koje se bave ovom temom, njihovo proveravanje i potencijalno blokiranje.\nOglasi političkog sadržaja koji se bave temom vakcinacije, i dalje će biti dozvoljeni.\n"Reklame kojima se promoviše da li je neko za vakcine ili protiv, uključujući i vakcine protiv koronavirusa, i dalje će da budu dozvoljene", kažu iz ove društvene mreže. Ipak, moraće da piše da su sponzorisane, a imaće obeležje političkog marketinga, prenosi Business Insider.


Rekao je i da će od petka u podne biti ukinut međugradski autobuski i železnički saobraćaj, ali se građanima ostavlja mogućnost da putuju privatnim automobilima.\n„Narednih dana donećemo dodatne odluke o vremenskom proširenju onoga što neki nazivaju policijskim časom, mi ograničenjem kretanja, ali ćete o tome biti obavešteni do vikenda“, rekao je Vučić.\nPrema njegovim rečima, u narednim danima očekuje se ubrzano povećanje broja zaraženih koronavirusom, epidemija će se sve teže kontrolisati, te će disciplina ljudi biti ključna.\nSaopštio je da je do sada obolelo103 osobe, u bolnicama se nalazi njih 55 lica, dok je 6 osoba u teškom stanju i prikačene su na respiratore.\n„Očekujemo u danima i nedeljama koji dolaze, a to vidimo i po reakcijama lekara, dalje ubrzano povećavanje broja zaraženih. Nama je Infektivna klinika u Beogradu gotovo puna, prelazimo na KBC ’Dragiša Mišović’“, rekao je predsednik Srbije. Dodao je da je dvoje ljudi pušteno kući, nakon što je dva puta njihov test na virus bio negativan, ali sa druge strane, svakog dana dolazi mnogo više.\nPrema njegovim rečima, bolnice su sve punije, a lekari se drže junački, dok vojska i policija veoma dobro obavljaju svoj posao.\n„Broj od 100 je važan, jer je u nekim zemljama, taj broj krenuo geometrijskom progresijom da se uvećava, a to se teško kontroliše. Za nas je važno da pokušamo da zaustavimo, da rast ne bude eksponencijalan, da traje što duže, ali da bude niži“, rekao je Vučić.\nPredsednik Srbije je demantovao navode o nestašicama goriva u Srbiji i istakao da nema nikakvih problema sa naftom, koje, ima „više nego dovoljno“, pa će Vlada dozvoliti i njen izvoz.\nOn je rekao da „nastojimo da imamo slobodnih preko 1.000 respiratora, kako ne bi došli u situaciju da lekari budu pred odlukom da biraju ko je mlađi pa da se bore za njegov život“, ocenivši da se Srbija, proporcionalno broju stanovnika, brzo tehnički pripremila za ovu situaciju u odnosu na druge.\nNaveo je da je pre nekoliko sati stiglo u Srbiju sedam respiratora švedske proizvodne, da se čeka još devet iz Lajpciga koji su plaćeni, a u subotu uveče očekuje se još 100 koji bi došli kao donacija Kine, dodavši da je kupljeno još 200 respiratora za koje očekuje da od utorka budu na usluzi zdravstvenom sistemu.\nPrema njegovim rečima, policija će večeras rigorozno kontrolisati srpske državljane koji su se vratili iz inostranstva, a ne poštuju samoizolaciju. Vučić je ukazao na to da je 71.180 državljana ušlo u Srbiju proteklih dana, dodavši da su mnogi disciplinovani, ali ima izuzetaka.\nŠto se trgovinskih lanaca tiče, po rečima predsednika Srbije, za penzionere će biti otvoreni nedeljom od 4 do 7 časova, mada je bilo predloga da se to omogući dva puta nedeljno. „Ali, želimo da penzioneri ne idu ni tada, da ih obeshrabrimo da to čine, sem onih koji baš moraju“.\nVučić je najavio da će od ponedeljka uveče biti obezbeđeno 10 miliona maski i rekao da su srpske firme počele pojačano da ih proizvode.\nNajavio je i da će Srbija od sutra imati prvih 30.000 litara rastvora natrijum-hipohlorida koji preporučuje Svetska zdravstvena organizacija kao najbolje sredstvo za dezinfekciju.\nViše iz ove kategorije « Ministar unutrašnjih poslova: Putnički avio saobraćaj samo uz specijalnu dozvolu Vlade, moguće ukidanje\tMinistarstvo privrede: Privredni subjekti da dostave zahteve za rad u vreme zabrane kretanja »


Zabrana uvoza energije pogodiće Njemačku teže nego Rusiju, upozoravaju njemački sindikati - Glas naroda\nZabrana uvoza energije pogodiće Njemačku teže nego Rusiju, upozoravaju njemački sindikati\nNjemačka konfederacija sindikata (DGB) izrazila je duboku zabrinutost zbog moguće zabrane uvoza ruske nafte i gasa o kojoj trenutno raspravljaju kreatori politike EU kao dio novog niza sankcija Moskvi.\nPrema riječima Rajnera Hofmana, šefa DGB-a, očekuje se da će embargo pogoditi nemačku ekonomiju mnogo teže nego rusku.\n„Vjerujem da zaustavljanje uvoza [energije] uopšte nema smisla“, rekao je Hofman za njemačku televiziji ARD.\nZvaničnik je upozorio da bi „ekonomske posledice po Evropu i Nemačku bile mnogo ozbiljnije nego po Rusiju“, ističući da zabrana „neće uticati na događaje u Ukrajini“.\nŠtaviše, embargo na isporuke ruskih energenata „dovešće do značajnog pada na tržištu rada“ i pokrenuće „kolaps svih lanaca snabdijevanja“, istakao je Hofman.\nPortparol vlade Volfgang Buhner rekao je u srijedu da se nemačke vlasti protive uvođenju trenutnog embarga na ruske isporuke nafte i gasa, dodajući da je kancelar Olaf Šolc više puta isticao da vlada sledi strategiju za postepeno smanjenje zavisnosti od ruskih snabdijevanja energentima.\nPrema prognozi Ministarstva za ekonomska pitanja i klimatske mjere, Njemačka će do leta 2024. postići potpunu nezavisnost od ruskog gasa, dok se očekuje da će ruske isporuke uglja i nafte biti zamijenjene ove godine. Međutim, čelnici industrije u zemlji osporili su ove brojke.\nSukob u Ukrajini i rađanje novog monetarnog sistema\nRaste trgovina Rusije sa Kinom\nGlas naroda16 mins ago


Održana konferencija "Prirodnjački muzeji za 21. vek" - I pored bogatih digitalnih kolekcija, treba dovesti ljude u muzeje! - TopVesti.rs\nPrirodnjački muzej u Beogradu uz podršku Ministarstva kulture i informisanja , a u saradnji sa kompanijom Color Media Communications danas je organizovalo onlajn konferenciju „Prirodnjački muzeji za 21. vek“. U delatnosti svih Prirodnjačkih muzeja spadaju kultura, nauka i obrazovanje. Ovi muzeji kao ustanove specijalizovane za prikupljanje, čuvanje,\nMinistarstvo kulture i informisanja Republike Srbije u saradnji sa Muzejem Nikole Tesle u Beogradu realizovalo je međunarodnu digitalnu konferenciju pod nazivom „Istinski muzej genija” preko svog Jutjub kanala. Moderatori konferencije koja je podeljena u tri celine - panela, bili su docent dr Nikola Krstović, Univerzitet u Beogradu, predsednik IKOM\nIzložba „O fabrikama i radnicima” autorke Brede Bizjak biće otvorena prvog decembra u Muzeju Jugoslavije povodom obeležavanja 25. rođendana ove institucije, i trajaće do 15. decembra. Muzej Jugoslavije postavku realizuje u saradnji sa Muzejem nauke i tehnike i kako su organizatori najavili, jedan njen deo biće otvoren prvog decembra u Muzeju Jugoslavije,\nFoto: Zoran Ilić / RAS Srbija Ministarstvo kulture i informisanja Republike Srbije u saradnji sa Muzejom Nikole Tesle u Beogradu danas je realizovalo međunarodnu digitalnu konferenciju pod nazivom "Istinski muzej genija" preko svog Jutjub kanala. Moderatori konferencije koja je podeljena u tri celine - panela, bili su docent dr Nikola Krstović, Univerzitet\nInicijalna konferencija Istinski muzej genija ima za cilj da uspostavi mrežu na osnovu kojih razgovaramo o relokaciji i transformaciji Muzeja Nikole Tesle u Beogradu. Koliko je usmerenje na lik i delo slavnog srpskog i internacionalnog naučnika i pronalazača važan u smislu istraživanja i proučavanja, toliko je važan i deo kako se o tome govori kroz\nProslava 8. marta, Niš 1975. kolekcija Stevana Golubovića 0 komentara Muzej Jugoslavije i Muzej nauke i tehnike predstavljaju izložbu „O fabrikama i radnicima“, posvećenu industrijalizaciji na teritoriji današnje Srbije od njenih početaka do danas. Ova važna i složena tema biće predstavljena iz različitih perspektiva – od društveno-političke, kulturne\nOdržana digitalna konferencija „Istinski muzej genija“\nBEOGRAD - Ministarstvo kulture i informisanja Republike Srbije u saradnji sa Muzejem Nikole Tesle u Beogradu danas je realizovalo međunarodnu digitalnu konferenciju pod nazivom „Istinski muzej genija“ preko svog YouTube kanala. Moderatori konferencije koja je podeljena u tri celine - panela, bili su docent dr Nikola Krstović, Univerzitet u Beogradu,\neKapija | pre 2 nedelje\nSadašnji muzej Nikole Tesle (Foto: Google Maps/screenshot) Naredna godina biće u znaku pripreme, promišljanja i nalaženja najboljeg idejnog rešenja za budući Muzej Nikole Tesle u zgradi stare Termoelektrane "Snaga i svetlost", izjavila je pomoćnik ministra kulture i informisanja za kulturno nasleđe i digitalizaciju Danijela Vanušić. Na otvaranju onlajn\nNovi Muzej Nikole Tesle sa više vidova zaštite kulturnog nasleđa\nBEOGRAD - Pomoćnik ministra za kulturno nasleđe i digitalizaciju u Ministarstvu kulture i informisanja Danijela Vanušić otvorila je današnju onlajn konferenciju "Istinski muzej genija" koja se može pratiti preko YouTube kanala ovog ministarstva. Tom prilikom Vanušić je istakla da će preseljenjem Muzeja Nikole Tesle u zgradu stare Termoelektrane "Snaga


Pojačane kontrole zbog tovara zamrznutog mesa iz 1982. | Visokoin.com\nPojačane kontrole zbog tovara zamrznutog mesa iz 1982.\nUprava carina Srbije saopštila je danas da su preduzete sve mjere da tovar zamrznutog mesa iz 1982. godine, koji je stigao u luku Bar, ne dođe na tržište Srbije.\n“Svim carinarnicama je naloženo da preduzmu mjere pojačane kontrole, robnog i putničkog prometa sa posebnim akcentom na granične i pogranične prelaze prema Crnoj Gori, Makedoniji, BiH, kao i na administrativnim prelazima prema Kosovu”, navodi se u saopštenju.\nIz Uprave carina ističu da na graničnim prelazima nije moguć prolazak tovara živog ili zamrznutog mesa ukoliko ga ne prati propisana isprava koju izdaje granična veterinarska inspekcija.\n“Ukoliko se radi o pokušaju krijumčarenja, pa tovar bez dokumentacije prelazi preko alternativnih prelaza, potencijalni krijumčari će se suočiti sa mobilnim timovima Odjeljenja za suzbijanje krijumčarenja koji sprovode takozvane `dubinske kontrole`”, navodi se u saopštenju.\nIz Uprava carina Srbije ističu da će, kao i do sada, učiniti sve da se spriječi bilo kakav pokušaj ugrožavanja bezbjednosti i zdravlja građana.


Foto: Pixabay | Ukupan neto profit firmi za igre na sreću u FBIH je 120 miliona KM, a državi na poreze dali 80 miliona\nN.N. 29.01.2022 11:40\nU posljednje vrijeme u javnosti su se više puta pojavljivale netačne i nepotpune informacije o profitu koji su ostvarili priređivači igara na sreću u Federaciji BiH.\nNaime, objavili su da su tamošnje kladionice u 2021. godini zaradile 1,59 milijardi KM, ne navodeći da su igračima isplatili čak 1,39 milijardi dobitaka! Ni preostala razlika od 200 miliona KM nije neto zarada priređivača jer su od te sume 80 miliona dali državi na ime poreza. Od preostalih 120 miliona KM profita, redovno su isplaćivali plate za oko 5.500 zaposlenih u ovoj branši, pa je stvarni prihod svih priređivača zajedno u Federaciji zapravo simboličan.\nPrema evidencijama Poreske uprave FBiH, u ovom entitetu djelatnost priređivanja igara na sreću klađenjem u prošloj godini obavljalo je 12 privrednih društava sa 2.119 uplatnih mjesta.\nU 2021. godini priređivači igara na sreću klađenjem su ostvarili ukupan promet u iznosu od 1,59 milijardi KM, što je za 18 odsto više nego 2020. godine. Međutim, istovremeno su isplatili igračima pozamašnih 1,39 milijardi, što je za 17 odsto više nego godinu ranije.\nPoreska uprava FBiH godinama (ne)namjernom pogrešnom interpretacijom brojki svjesno obmanjuje javnost, predstavljajući sve zaprimljene uplate kao čistu zaradu priređivača, nigdje ne navodeći isplaćene dobitke.\nBrojka od 1,59 milijardi KM predstavlja ukupno zaprimljene uplate, dok su u istom periodu priređivači imali i 1,39 milijardi isplaćenih dobitaka, pa se jednostavnom računicom oduzimanja dobitaka od uplate dolazi do podatka kako je ukupan prihod priređivača iznosio 200 miliona KM i to je stvarni novac s kojim su građani FBiH učestvovali u igrama na sreću u 2021. godini i to je prihod priređivača od kojeg oni dalje pokrivaju sve svoje troškove poslovanja.\nNaime, od navedenih 200 miliona, priređivači su u državnu kasu uplatili 80 miliona poreza. Ni preostalih 120 miliona nije se slilo u džepove vlasnika kompanija za igre na sreću jer su od navedene sume redovno isplaćivali plate za oko 5.500 zaposlenih u ovoj branši čime su podsticali domaću ekonomiju i omogućili radnicima da žive i rade u BIH, a ne da napuštaju zemlju.


Vesti - Krediti\nVeroljub Dugalić, gensek Udruženja banaka, reagovao na tvrdnje Udruženja CFH: Zakon o zaštiti korisnika finansijskih usluga u potpunosti je usklađen sa direktivom i standardima EU. Priča prvenstveno odgovara advokatima, koji bi time mogli da...\nViši sud u Ljubljani je u ovom slučaju pokrenutom 2015. godine odlučivao po drugi...\nDevizna štednja po viđenju je jedna od retkih bankarskih usluga u Srbiji koja je tokom protekle dve godine zabeležile rast od preko 50...\n"Udruženje CHF" Poziva ministarstvo finansija, NBS i banke. Valutna klauzula, kažu, ne važi za dinarske...\nNBS demantuje da je bankama zabranila da daju kredite...\nTek petina zaduženih u "švajcarcima" u našoj zemlji iskoristila modele Narodne banke Srbije za rešenje svog...\nDevizne rezerve Narodne banke Srbije su na kraju decembra, prema preliminarnim podacima, iznosile 9,9 milijarde EUR, čime se obezbeđuje pokrivenost novčane mase M1 od 176 odsto i oko šest meseci uvoza robe i...\nKamate za dinarske kredite idu ispod 10%?\nUkupni dug građana Srbije kod banka bio je 31. decembra prošle godine 865,82 milijardi dinara. To je 8,7 odsto više nego prethodnog decembra. Najpopularniji su, već po tradiciji, bili gotovinski zajmovi. Ukupna suma je tokom 2017. porasla 24,9...\nPitali smo banke u Srbiji, da li će krediti i dinarski i indeksirani u evro - gotovinski, potrošački i stambeni biti jeftiniji u ovoj godini i koji bi od njih mogli da imaju niže kamatne stope. Evo šta su...\nUkupni krediti privrede, preduzetnika i građana u Srbiji na kraju decembra 2017. godine iznosili su oko 2.306 milijardi dinara, što je 0,3 odsto više nego u novembru, objavilo je Udruženje banaka...\nKamate mogu samo da padaju\nBankari tvrde da je zabeležen značajan pad cena svih vrsta zajmova, a broj problematičnih kredita prepolovljen. Privreda se teško odlučuje za nove pozajmice, gde je rast simboličan. Građani se više...\nDugalić: Dvostruko smanjen udeo loših kredita u plasmanima\nBEOGRAD: „Udeo loših kredita u ukupnim plasmanima u Srbiji iznosio je na kraju 2017. godine oko 11 procenata, što je dvostruko manje od nivoa od 26 odsto zabeleženog pre nekoliko godina, koji je predstavljao veliki teret za bankarski sektor,...\nInteza kupila deo kreditnog porfolija ProCredit banke\nOvu godinu će svakako obeležiti promene na bankarskom...\nMihajlović: Neće biti otpuštanja radnika na Aerodromu\nFrancuska kompanija "Vansi erports" koja će preuzeti upravljanje aerodromom "Nikola Tesla" neće otpuštati radnike i sva prava zaposlenih će proizilaziti iz kolektivnog ugovora, izjavila je ministarka građevinarstva, saobraćaja i infrastrukture...\nIzgleda da će u ovoj godini biti jednostavnije nego ikada krenuti u biznis u Srbiji i osnovati preduzeće. Novo preduzeće se može u Agenciji za privredne registre osnovati i preko interneta. Tu su i poreske...\nIvan Čakarević, osnivač i direktor kompanije Rooftop...\nstrana: 1 / 45\nSindikat Zastave oružja za četvrtak najavio štrajk upozorenja\nNezaposlenost Narodna Banka Srbije Narodna Banka NBS Vlada Srbije\nDanas: Kolonada nije za poslovni prostor\nBlic: Dinar sutra miruje, kurs 118,6547\nVečernje novosti: Suzbijanje sive ekonomije: I ove godine organizuje se nagradna igra "Uzmi račun i pobedi"\nTelegraf: Zbog teorije "crnog labuda" svetska ekonomija doživljava kolaps! Hteli su po svaku cenu da postanu bogati, a sada imaju ogroman problem\nRadio 021: Evro sutra 118,65 dinara\nDanas SEEbiz B92 Blic Nova ekonomija


Partizan protiv Albe juri drugi trijumf u Evropi\nNaslovna / Sigurica / PLANETWIN365 FLEŠ / Partizan protiv Albe juri drugi trijumf u Evropi\n2017-11-14 14:43 > 14:43\nU 20 časova počinje okršaj šestog kola Evrokupa u kome Partizan dočekuje ekipu Albe, Partizanu neophodna pobeda kako bi se ozbiljnije uključio u borbu za jedno od prva četiri mesta u grupi C.\nNaš predstavnik je za sada zabeležio samu jednu pobedu i zajedno sa ekipom Bilbaoa deli peto i šesto mesto u grupi. Pobedu više imaju ekipe Limoža i Lietvus Ritasa a na vrhu su se izdvojili Alba i Lokomotiv Kuban. Ruski tim je na čelu sa svih pet pobeda dok je Alba poražena samo jednom, upravo od Lokomotive na gostovanju u okviru drugog kola. Partizan je svladao samo Bilbao i to na gostovanju tako da izabranici Mute Nikolića jure prvu pobedu na svom parketu. Eventualnim trijumfom Partizan bi napravio lep uspeh ali i korak ka četvrtom mestu koje ih vodi u dalji tok takmičenja.\nKvote u igri HH su na strani Albe, "dvojka" se plaća po kvoti 1,48 a "kec" je na 2,57. U igri sa hendikepom kvota na "pobedu" Partizana, uz hendikep 4,5 je na 1,88 a takava "pobeda" Albe biće plaćena po kvoti 1,89. Ovo svedoči da se ipak očekuje neizvesna utakmica u kojoj je svaki ishod moguć. Margina na broj koševa je postavljena na 167,5 pa je to granica koju treba pogoditi, da li će biti više ili manje poena od toga.\nPogledajte kompletnu današnju planetwin365 ponudu na utakmice Evrokupa, pored utakmice u Beogradu danas se u okviru petog kola ovoga takmičenja sastaju i Zenit-Gran Kanarija i Lion-Trentodok su preostali mečevi an programu sutra.\nTags planetwin365 košarka kladionica\nPrethodna Italija ili Švedska, ko putuju u Rusiju\nSledeća Milijarder iz Pariza čeka Zvezdu sa imperativom pobede


Press Online :: Forum za borbu protiv prosvetne mafije :: MILJANA RADIVOJEVIĆ – LAŽNA DOKTORKA ARHEOLOGIJE! / print=true\n23. 03. 2016. - Autor: redakcija Pressonline\nMiljana Radivojević je lažna doktorka sa UCL (University College London). Ova samozvana „naučnica“ plagirala je skoro 100% svoje doktorske disertacije, „odbranjene“ 2012. godine na UCL! Pored plagijata, ova „naučnica“ dokazala je da je industrijska revolucija počela na Balkanu, odnosno na mestu, gde se danas nalazi njeno rodno Prokuplje!!! Celom svetu je poslala lažnu vest da je 4,000 naučnika, na simpozijumu u Kanadi, svojim aplauzom – potvrdilo njene nalaze!!! Po njenim nalazima, civilizacija je nastala u njenom rodnom Prokuplju, arheologija, kao nauka, takođe je nastala u Prokuplju! Arheologija je tamo, odakle je Miljana Radivojević !!! Očekujemo da će Miljanino najnovije arheološko otkriće biti, da se i legendarni Indijana Džons – rodio u Prokuplju !!! U mnoštvu prevara, plagijata i laži – ovo nas ne bi čudilo! Da podsetimo, ova devojka arheolog-prevarant je, u saradnji sa svojim mentorom (intimne veze nisu poznate) Tilom Rehrenom (Thilo Rehren), napravila u naučnoj istoriji, neviđenu krađu naučno-istraživačkog dela, pa zato, ponovo, prenosimo delove iscrpne naučne analize ovog najvećeg plagijata u novijoj akademskoj istoriji.\nU „Blicu“ od 29. februara, na listi „100 najuticajnijih Srba u svetu“, našla se i Miljana Radivojević, na 83. mestu. U obrazloženju visoke pozicije piše da je ona „sa svojim timom dokazala da se prva industrijska revolucija dogodila na Balkanu“! Neverovatna, notorna glupost! „Slavna naučnica“, kako je „Blic“ naziva, napisala je i odbranila doktorsku disertaciju, pod naslovom: „Poreklo metalurgije u Evropi: proizvodnja metala u vinčanskoj kulturi, Srbija“. Ne ulazeći dublje u to, da li ovakva tema može da bude i predmet istraživanja za jednu doktorsku disertaciju, ili je o tome već i previše pisano – bavićemo se samo neospornim činjenicama da je ova disertacija čist plagijat!\nNa kraju ove analize autora Duška Šljivara iz Narodnog muzeja iz Beograda, nedvosmisleno se utvrđuje plagijat u radovima Miljane Radivojević:\nKao što je već rečeno, analizirani rad predstavlja dva ključna poglavlja doktorske disertacije Miljane Radivojević, odbranjene na UCL u Londonu. Procena je da se radi o jednom od najvećih plagijata u istoriji srpske nauke, a (verovatno) i britanske.\nNa kraju da podsetimo da je Miljana Radivojević bila u timu tzv. „mladih naučnika iz Velike Britanije“, koji su izmislili aferu o navodnom plagijatu doktorske disertacije Nebojše Stefanovića.


"Arapsko proljeće" - Bitka za naftu - Radio Brčko distrikta BiH\nPočetna/Brčko/“Arapsko proljeće” – Bitka za naftu\n“Arapsko proljeće” – Bitka za naftu\nAdmir Kadrić13.01.2018. - 08:58\nSala brčanskog “Islahijeta” sinoć je bila pretijesna da primi sve one koji su željeli čuti stavove poznatog BH novinara i diplomate Zlatka Dizdarevića o situaciji na Bliskom istoku, a u kontekstu «Arapskog proljeća».\nPoenta izrečenog mogla bi biti da, sve što je zapisano u UN-ovoj Povelji o ljudskim pravima, u svjetskim, pa i dipomatskim okvirima, više apsolutno ne važi, već da je mjerilo za sve interes odnosno novac, te da jači, primjenom sile, ostvaruje ekonomski interes po svaku cijenu.\n«Iz iskustva novinara koji je dvadeset godina izvještavao iz arapskih zemalja, a isto toliko bio i diplomata- odnosno ambasador na pomenutom području, mogu reći da je tragično ono što se u javnosti plasira kao istina o «Arapskom proljeću». Pozadina svega je želja za uvećanjem moći SAD kroz raspolaganje naftom i plinom i stoga su same Sjedinjene Američke Države, putem «plaćeničkih vojski», iscenirale sukobe, tako da nikakvog utemeljenja nema priča o uvođenju demokratije i zaštiti ljudskih prava», rekao je Zlatko Dizdarević.\nInače, domaćin i organizator, tribine bio je brčanski «Preporod».


Posebne kamere za praćenje onih koji snimaju saobraćajne nesreće\n11 Avg 2020 - 09:30 Vesti Link\nSaobraćajne nesreće izazivaju lične frustracije, a neretko i teže povrede. Na mesto nesreće dolaze i hitne službe koje pokušavaju spasiti preživele i nikome nisu potrebni drugi vozači koji u prolazu snimaju poprište tog nemilog događaja.\nU Nemačkoj se snimanje saobraćajnih nesreća kažnjava, a s tim programom uskoro kreće i Velika Britanija. Policajci iz Derbyshirea će uz mesto nesreće postaviti posebne kamere koje će snimati saobraćaj. Filmići će se naknadno pregledavati i svi saobraćajni voajeri, koji mobilnim telefonom snimaju mesto nesreće biće kažnjeni.\nSnimanje mesta nesreće nije samo moralno upitno, nego je i opasno. Mnogi vozači usporavaju želeći da pogledaju šta se dogodilo, a ako su iza njih i oni koji to žele da snime i nisu koncentrisani na put česte su nove nesreće. Samo u SAD-u procenjuju da se 10 do 16 posto nesreća dešava zbog ovog fenomena, odnosno manjka koncentracije u vožnji zbog praćenja saobraćajne nesreće.\nčitanja : 1431


Vijesti , Mena , Rusija ,\nIran i Rusija postigli dogovor o proširenju saradnje za istraživanja svemira\nIran i Rusija su postigli dogovor o proširenju saradnje prilikom istraživanja svemira, rekao je zamjenik ruskog premijera, Dmitrij Rogozin.\nRogozinov je ovo izjavio nakon razgovora sa Sorenom Sattarijem, iranskim potpredsjednikom za nauku i tehnologiju, u Teheranu, u srijedu.\n"Rusija i Iran imaju fer izglede za saradnju u pročavanju svemira," rekao je Rogozin, a prenosi novinska agencija TASS.\nOn je dodao da pored već postojećih zajedničkih ekonomskih komisija, dvije zemlje su uspostavile ranije ove godine visoku komisiju za tehnološku saradnju.\nNakon sastanka, koji je prema izvještaju IRNA-e drugi te vrste, Sattari je ukazao na činjenicu da i Iran i Rusija imaju veliki broj znanstvenih i tehnoloških stručnjaka koji ukazuju da postoji osnova za povećanje bilateralne saradnje.\nIranski potpredsjednik je dodao da je ovo prvi put da je tehnologija postala "glavni oslonac" unutar odnosa između Irana i Rusije.\nOn je rekao da se zajednička visoka komisija sastoji od 10 specijalističkih odbora i pododbora u oblasti svemira i aeronautike, nanotehnologije, biološke i medicinske tehnologije, energije i informacijske tehnologije.\nSattari je rekao da je najveći napredak postignut u oblastima svemira i aeronautike, te da su nekoliko područja čak došla do faze ugovora.\nTags: Iran Rusija sporazum ekonomija saradnja odnosi\nBanke postaju sve opreznije zbog rasta rizika od deflacije kineske ekonomije\nRusija i Saudijska Arabija potpisuju sporazum o nuklearnoj energiji\nRuski proizvođači nafte nadmašili globalnu konkurenciju\nIran: Nema mjesta za teroriste u budućnosti Sirije


Snažna podrška Vlade Kantona Sarajevo Strateškim smjernicama za jačanje ekonomije BiH | Bosna Bank International\nU Vladi Kantona Sarajevo danas je održan radni sastanak i prezentacija Akcionog plana i “Strateških inicijativa za samoodrživost domaće proizvodnje i jačanje ekonomije Bosne i Hercegovine”, dokumenta koji je nastao na platformi Sarajevo Business Foruma (SBF) i koji je pripremljen od strane tržišnih lidera i vodećih domaćih eksperata iz zemlje i inozemstva.\nPremijer Kantona Sarajevo Mario Nenadić istaknuo je snažnu podršku Vlade prezentovanim smjernicama i ponudio maksimalnu saradnju svih ministarstava na što bržoj implementaciji interventnih mjera za poljoprivredu, proizvodnju hrane, farmaceutski sektor i proizvodnju lijekova, energetski sektor, kao i podršku procesima digitalizacije i start-up biznisa. Premijer Nenadić je istakao važnost turizma kao jedne od najbrže rastućih grana privrede.\n„Cjelokupna Vlada sa svim resornim ministarstvima se u punom kapacitetu stavlja na raspolaganje da zajedno analiziramo i implementiramo mjere s ciljem ojačavanja domaće proizvodnje i zaštitite domaće ekonomije. S tim u vezi, predlažem da se saradnja sa inicijativom formalizuje kroz memorandum o saradnji“, kazao je Nenadić. Istakao je i kako je trenutno za realizaciju spremno preko 100 projekata za koje će se tražiti partneri, kako u privatnom, tako i u finansijskom sektoru.\n„Kvalitetni projekti imat će našu podršku i spremni smo na saradnju i sa drugim bankama da kroz sve vidove kooperacije ojačamo ekonomiju Kantona Sarajevo i cijele BiH“, izrazio je Kusturica spremnost Sparkasse Bank i drugih komercijalnih banaka da finansiraju i podrže projekte domaćih privrednika.\nUzunović je zaključio kako primjenjujući već postojeću zakonsku regulativu, Kanton Sarajevo može uz ovu inicijativu promocije domaćih proizvođača supstituirati i preko 50 miliona KM uvoza lijekova sa domaćim proizvodima.\nNa kraju prezentacije, predsjednik Uprave BBI banke Bukvić simbolično je premijeru Kantona Sarajevo Nenadiću nogometnu loptu poručivši mu „da je sada Vlada KS na potezu“.


Predlog novog Zakona o morskom dobru: RADNA GRUPA ZAVRŠILA POSAO - Ulcinj info\nPredlog novog Zakona o morskom dobru: RADNA GRUPA ZAVRŠILA POSAO\nRadna grupa Ministarstva održivog razvoja i turizma za izradu Prijedloga novog Zakona o morskom dobru završila je svoj posao, nezvanično saznaje portal UL-info.\nU okviru Radne grupe među ostalim pitanjima razmotrena je problematika granice morskog dobra, imovinsko-pravna pitanja morskog dobra, zaštita morskog dobra i korišćenje morskog dobra.\nJoš uvijek javnosti nije poznato da li ima ikakvih kvalitativnih promjena u predloženom pravnom aktu, čija je prva verzija gotovo u svim primorskim opštinama, a u Ulcinju posebno, jednoglasno odbačena. Kako se isticalo, Ulcinju se praktično izuzima iz ingerencija ogroman prostor i onemogućava ostvarivanje izvornih funkcija: da donosi prostorne i urbanističke planove, planove i programe razvoja, upravlja i raspolaže lokalnom imovinom i od nje ubira prihode, te da ta sredstva usmjerava u razvoj\nJedan od pet članova te radna grupe Ministrstva bio je Džaudet Cakuli, koji je kasnije postao i predsjednik Upravnog odbora Javnog preduzeća za upravljanje morskim dobrom.\nMorsko dobro u Ulcinju zahvata 33 miliona metara kvadratnih ili 13 odsto opštinske teritorije.


Da li je vreme za čistku u Evropskom parlamentu: Duma reagovala na antirusku rezoluciju - Sputnjik Srbija\n23:20 12 Maj 2021\n18:18 12.03.2019 (osveženo 12:44 13.03.2019) Preuzmite kraći link\nBirači mogu da počiste redove sadašnjeg „antievropskog“ Evropskog parlamenta, prokomentarisao je šef Komiteta Saveta Federacije za međunarodne poslove Konstantin Kosačov usvajanje antiruske rezolucije u Briselu.\nEvropski parlament je usvojio rezoluciju o političkim odnosima Brisela i Moskve, u kojoj se nalazi predlog da se obustavi izgradnja „Severnog toka 2“. U dokumentu se navodi da bi taj projekat povećao zavisnost EU od isporuka ruskog gasa, da preti unutrašnjem evropskom tržištu i da nije u skladu sa energetskom politikom EU i njenih strateških partnera.\n„Evropski parlament nije spreman za dijalog“\nRezoluciju koju je usvojio Evropski parlament dočekana je u Rusiji sa oštrom kritikom.\nšef Komiteta Saveta Federacije za međunarodne poslove Konstantin Kosačov je izjavio da je Evropski parlament na taj način glasao i protiv interesa Evrope. Prema njegovim rečima, poziv da se zaustavi izgradnja „Severnog toka 2“ ide na ruku lobistima američkih interesa.\n„Ne bi me iznenadilo da u maju birači evropskih država počiste redove sadašnjeg antievropskog Evropskog parlamenta“, napisao je Kosačov na Fejsbuku.\n„Dokument u celini izgleda prilično beznadežno. Evropski parlament elementarno nije spreman za dijalog sa nama, ruskim parlamentarcima i jednostavno se plaši činjenica i alternativnog mišljenja“, naveo je senator.\n„Pokušaji da se omete zbližavanje“\nČlan Komiteta Državne dume za međunarodne poslove Sergej Železnjak je rekao za Sputnjik da odlazeći sastav Evropskog parlamenta pokušava da postavi minu ispod pokušaja resetovanja odnosa Rusije i evropskih država.\n„Mi odavno vidimo proces gubitka političke samostalnosti Evrope“, kazao je on.\nPrema mišljenju ruskog poslanika, Evropski parlament vrši funkciju „američkog roga“ u Evropi, šireći antirusku retoriku i formirajući neutemeljene optužbe i zahteve prema Moskvi.\n„Namera da se uvedu nove sankcije našoj državi i da se zaustavi projekat ’Severni tok 2‘ zvuči kao eho američkih pretnji prema Rusiji i gasnom projektu u kojem učestvuju vodeće države Evrope“, zaključio je Železnjak.\n„Ruska upornost donosi plodove“\nPoslanik Državne dume Adalbi Šhagošev u razgovoru za RT izjavio je da su pozivi da se onemogući izgradnja „Severnog tok 2“ upereni protiv energetske bezbednosti Evrope.\nPrema njegovim rečima, zastarela mreža koja prolazi kroz Ukrajinu i nepouzdanost te mreže su dobro poznate kancelarki Nemačke Angeli Merkel i evropskim partnerima.\n„Evropski partneri donose odluke kako bi zadovoljili SAD i dobili političke bonuse, što nema nikakve veze sa realnošću“, istakao je ruski poslanik.\nŠhagošev je naglasio da nema alternative ruskom gasu u Evropi u skorije vreme. Parlamentarac je izrazio uverenost da pragmatičnost Evropljana i upornost Rusije u toj oblasti donose svoje plodove.


/ VERIDBA JE DUGO TRAJALA\nSebastjen Žaprizo,Sebastjen Žaprizo\tVERIDBA JE DUGO TRAJALA\nPetoricu francuskih vojnika, osuđenih na smrt zbog\nsamoranjavanja, jedne januarske večeri 1917. njihovi sadruzi bacili\nsu u sneg, pred neprijateljski rov, da bi sprali odgovornost sa\nsebe. Cele jedne noći i celog jednog dana petorica ljudi su\npokušavali da prežive. Najmlađi među njima bio je Manek, koji nije\nimao ni dvadeset godina.Na drugom kraju Francuske, kada je došao\nmir, Matilda želi da sazna istinu o događaju skrivenom velom\nćutnje. I ona ima dvadeset godina, i bespomoćnija je od svih\ndrugih, ali volela je Maneka ljubavlju za koju nema prepreka. Zato\nće se boriti da ga pronađe, mrtvog ili živog, u lavirintu u kome ga\nje izgubila. Svih onih godina koje će kasnije svet nazvati ludim,\nkada će džez prekriti zvuk ratnih doboša, njena istraga će biti\nnjena veridba. Matilda će joj posvetiti svoj život, i uprkos\nvremenu, uprkos lažima, ići će do kraja nerazumne nade koja je\nSnažnije nego ikada, pisac romana Ubistveno leto, Dama u\nautomobilu, Muke žena suočava nas sa emocijama, porugom, srećom i\nčarolijom pisanja. A nadasve u ovoj knjizi otkrivamo istovremeno\ntvrdoglavu i krhku, privlačnu i uznemirujuću Matildu, koja će u\nsrcu čitalaca zauzeti mesto među najznačajnijim junakinjama\nSvetski bestseler po kojem je snimljen filmski hit u režiji\nŽan-Pjera Ženea, autora filma "Čudesna sudbina Amelije Pulen".


Nepoznato koliko će koštati izgradnja autoputa, država očekuje da joj se veruje na reč – 021.rs Novosadski informativni portal – Agro-Hemik\nNepoznato koliko će koštati izgradnja autoputa, država očekuje da joj se veruje na reč – 021.rs Novosadski informativni portal\nAgro-HemikIzgradnja puteva u SrbijiNepoznato koliko će koštati izgradnja autoputa, država očekuje da joj se veruje na reč – 021.rs Novosadski informativni portal\n29/12/2021 / Od agro-hemik / Izgradnja puteva u Srbiji/\t0 Comments\nTa organizacija dodaje da država očekuje da joj građani „veruju na reč“ da je za taj posao ugovorena najpovoljnija cena, pošto detalji posla nisu objavljeni.\nTransparentnost dodaje da je ugovor takođe i ništavan u delu koji je potpisao vršilac dužnosti (v.d.) „Puteva Srbije“ Zoran Drobnjak, kome je v.d. status istekao pre sedam godina.\nPored Drobnjaka, ugovor je potpisao i ministar građevinarstva Tomislav Momirović, pa je „ugovor stvorio obaveze za Srbiju“.\nPredsednik Srbije Aleksandar Vučić je na skupu održanom u Sjenici rekao da će u februaru „biti potpisan ugovor sa cenom, ali da će to svakako biti, ne manje od 1,5 milijardi evra za deonicu do Duge Poljane“. On je tom prilikom zamolio kinesku kompaniju „da malo spusti cene ako može“.\nTransparentnost smatra da je Vučićeva izjava o ceni tog puta dobar podsetnik da javnosti uopšte nije poznato na koji način se određuje vrednost infrastrukturnih radova koji se ugovaraju bez nadmetanja.\n„Kada izgradnji puta prethodi javni tender i kada se postave nediskriminatorni uslovi i kriterijumi za ocenu ponuda, onda to nadmetanje služi firmi da se utvrdi koja je tržišna cena radova u datom trenutku, a država odlučuje da li će tu cenu prihvatiti„, kažu u Transparentnosti.\nKako se dodaje, izostaju i druge informacije koje bi u odsustvu nadmetanja mogle da posluže za poređenje, poput cene o izgradnji puteva sa sličnim karakteristikama u drugim državama.\nPredsednica Vlade Srbije Ana Brnabić prethodno je izjavila da bez takvih sporazuma Srbija ne bi mogla da realizuje značajne infrastrukturne projekte.\nSa druge strane, ne postoje ni zakonske procedure na osnovu kojih bi to bilo utvrđeno unutar same Vlade Srbije, pre preuzimanja finansijskih obaveza.\nZa izgradnju deonice Obrenovac – Ljig na Koridoru 11 Srbija se kod kineske Eksim banke zadužila 301 milion evra, za deonicu autoputa od Preljine do Požege 396 miliona evra, a za obnovu pruge Novi Sad – Subotica – Kelebija oko 880 miliona evra.\nGrejs period za kredite za prugu Novi Sad – Subotica – Kelebija i deonicu Preljina – Požega je pet godina, što znači da će Srbija početi da ih vraća 2024. godine.\nDeonica Požega – Duge Poljane bi trebalo da bude dugačka oko 75 kilometara i predstavlja deo autoputa koji je planiran prema Crnoj Gori.\nKompanija CRBC je glavni izvođač na izgradnji autoputa Bar – Boljare u Crnij Gori. Osnovno državno tužilaštvo u Kolašinu prošle godine je protiv nje podnelo optužnicu zbog oštećenja korita reke Tare. Prema nekim procenama, Crna Gora je izgradnju tog autoputa preplatila za više desetina miliona evra.


Radaković: "Demokratija na delu" jedini nezavisni posmatrač na kosovskim izborima - Kosovo Online\n29. Januar 2021. • 12:44\nCentralna izborna komisija uklonila je sa biračkog spiska preko 133.000 građana sa pravom glasa, potvrdio je za Radio Kontakt Plus, Dušan Radaković ispred Demokratije na delu koalicije NVO koja će posmatrati predstojeće kosovske vanredne parlamentarne izbore.\nOd tog broja, većinu čine glasači koji koriste UNMIK dokumenta za identifikaciju, a nešto preko osam procenata su osobe koje su preminule.\n"Ovaj problem brisanja glasača iz centralnog registra, oduvek se isticao u svim izveštajima međunarodne zajednice", kaže izvršni direktor NVO Centar za zastupanje demokratske kulture Dušan Radaković.\nZa predstojeće parlamentarne izbore, izostala je podrška OEBS, pa je tako "Demokratija na delu", sastavljena od 10 nevladinih organizacija širom Kosova, jedini nezavisni posmatrač ovih izbora.\nIspred Demokratije na delu, biće angažovano 498 posmatrača na celom Kosovu, uključujući i 104 za rezervu.\nOd tog broja, na severu Kosova biće angažovan 21 kratkoročni posmatrač, jedna rezerva, koordinator i regionalni koordinator.\n"U Leposaviću će biti šest posmatrača, u Severnoj Mitrovici pet, u Zubinom Potoku tri i u Zvečanu tri, plus za svaku opštinu po jedan rezervni posmatrač. Otprilike će oko 25 ljudi raditi izbore na severu Kosova ispred Demokratije na delu", objašnjava Radaković.\nPrema njegovim rečima, praćenje izbornog procesa, biće organizovano po uzoru na sistem koji Centar za slobodne izbore i demokratiju sprovodi u Srbiji.\n"Ove godine se uzima uzorak po formi koju će nam dati Nacionalni demokratski institut Srbija, odnosno koju CeSID koristi u Srbiji, gde je greška o izlaznosti i pobedniku, moguća u samo 0,1 odsto", pojašnjava Radaković.\nU planu je i kreiranje aplikacije kada je u pitanju uvid u presek stanja o izlaznosti birača na sam dan izbora.\n"Drugačiji je sistem što se tiče preseka, tako da sada više neće biti telefonski, nego će nam Nacionlni demokratski institut Srbija, pomoći u kreiranju aplikacije, gde će kratkoročni posmatrači na dan izbora direktno odgovarati na pitanja. Tako da je sada mnogo efikasniji i brži sistem i jefitniji", smatra Radaković i ističe da će fokus biti stavljen na gradskim sredinama, budući da se u njima beleži najveća izlaznost birača.\nDodaje da su sa pripremama za obuku posmatrača krenuli na vreme.\n"Već danas imamo trening za trenere gde će se raditi i obuka za korišćenje aplikacije", kaže Radaković,\nKosovski vanredni parlamentarni izbori zakazani su za 14. februar.\nDušan Radaković kosovski izbori posmatrači\nIzbori koji su zakazani za 14. februar biće održani bez prisustva predstavnika Organizacije za evropsku bezbednost i saradnju, podseća Reporteri.\nPosmatrači EU dali 23 preporuke za unapređenje budućih izbornih procesa na Kosovu


Gugl preporukom da ruke treba prati podseća na zaboravljenog lekara koji se za to izborio - Društvo - Dnevni list Danas\nPočetna » Društvo » Gugl preporukom da ruke treba prati podseća na zaboravljenog lekara koji se za to izborio\nGugl preporukom da ruke treba prati podseća na zaboravljenog lekara koji se za to izborio\nGlobalni internet provajder Gugl je posvetio animaciju na svojoj ulaznoj strani pranju ruku kao važnoj meri u borbi protiv pandemije korona virusa, ali i gotovo zaboravljenom mađarskom lekaru Ignajcu Filipu Semelvajsu čija je zasluga što je ubeđivao svoje savremenike lekare o neophodnosti pranja ruku da bi se izbegle infekcije.\n0Piše: Beta 20. marta 2020. 08.49\nSemelvajs (1818-1865) je istražujući razloge velike stope smrtnosti porodilja i drugih ljudi u uglednoj bečkoj bolnici, u kojoj je bio načelnik ginekologije i akušerstva, došao do zaključka da je u zdravstvenim ustanovama nužno detaljno pranje ruku i instrumenata da bi se izbegle infekcije.\nNaredio je svim lekarima, studentima i babicama u Univerzitetskoj bolnici u Beču da ruke moraju dobro da operu u hlorisanoj vodi, pre svakog pregleda i porođaja. Pre toga lekari i ostalo zdravstveno osoblje su ruke samo letimično prali, ponekad bi ruke samo obrisale krpom, nakon čega se pristupalo sledećem pacijentu.\nStopa smrtnosti je u toj bolnici sa nekoliko desetina odsto oborena na manje od 1 odsto.\nSemelvajs se petnaestak godine posle toga, bilo je to početkom šezdesetih godina 19. veka, vratio u rodnu Mađarsku, gde je nastavio posao u porodilištu i u Budimpešti. Objavio je studiju „Etiologija, pojam i profilaksa pueperalne groznice“ u kojoj je pokazao da pranje ruku može spasiti živote pacijenata. Njegov rad je tada i izvesno vreme kasnije bio javno izvrgnut podsmehu.\nSamo nekoliko dana pre tragične Semelvajsove smrti u jednom sanatorijumu gde je, 1865. godine, odsekao sebi prst koji se ubrzo inficirao, poznati lekar Jozef Lister sledi njegove preporuke pa počinje da naprskava na ruke i instrumente, rastvor ugljene kiseline tokom operacije.\nLister, inspirisan Semelvajsovim radom, odaje tragičnom heroju poslednju poštu, porukom: „Bez Semelvajsa, moja dostignuća bila bi beznačajna“.\nGugl, Ignajc Filip Semelvajs, Korona virus, lekar, Pranje ruku\nSedamnaest dana u kovid bolnici: Među „anđelima“ na Zvezdari\nPacijenti tvrde da se sami snalaze za prevoz


Vučić: Vakcinacija protiv korone kreće sutra, i neko ih državnog vrha će je primiti, da li Ana, ja ili Darija, videćemo (VIDEO) - Grad Prijepolje\nGrad Prijepolje > Vesti > Društvo > Vučić: Vakcinacija protiv korone kreće sutra, i neko ih državnog vrha će je primiti, da li Ana, ja ili Darija, videćemo (VIDEO)\nVučić: Vakcinacija protiv korone kreće sutra, i neko ih državnog vrha će je primiti, da li Ana, ja ili Darija, videćemo (VIDEO)\nсреда, 23. децембра, 2020.\nVakcinacija protiv korone kreće sutra u staračkim domovima, pretpostvljam, oni su najugroženija kategorija, zato od njih počinjemo- rakao je danas predsednik Srbije Aleksandar Vučić i dodao da je vakcina spas za čovečanstvo.\n– I neko iz državnog vrha će da primi vakcinu, da li Ana, da li Dadija (Kisić) ili ja, videćemo – rekao je Vučić.\nVakcine su, reako je, nabaviljene bilateralno, samostalno, i Srbija je verovatno jedina zemlja van EU, u ovom delu, koja je uspela nešto vakcina da nabavi.\n– Krećemo odmah. ALIMS je dobila uzorke drugih vakcina, oni će da nastave da rade svoj posao, a onda očekujemo veće količine. Vakcina je spas, vakcina je spasila čovečanstvo, da ne njema neke druge bolesti ne bi bile iskorenjene – istakao je Vučić.\nVažno je, ponavlja, da se vakcinacijom zaštiti veći broj ljudi.\n– Sutra će to krenuti u staračkim domovima, jer je važno da te ljude zaštitimo. Kada se pogledaju svi brojevi i procenti, ima i mlađih ljudi koji su čeklali dugo, naročito muškaraca, ali ubeljivo najveći broj je onih straijih od 80 godina, koji su stradali. Oni su najugroženiji i zato treba od njih da počne – rekao je Vučić.\n„Primiće i neko iz državanog vrha, da li Ana, ja ili Darija…“\nOn je rekao da će se i neko iz vrha države vakcinisati, kao signal da je vakcina potrebna i dobra.\n– Da li će Ana Brnabić, ja, Darija Kisić… Videćemo. Nekoga od nas ćemo da ostavimo i za neku drugu, da pružimo podršku svakoj vakcini, da je svaka dobra – rekao je Vučić.\nOn je dodao da Srbija ipak ne može da se meri sa zemljama EU, ali je podsetio da je naša zemlja kao donaciju za KOVSKS program, za razvoj vakcine, dala dva miliona evra.\n– Kroz taj pogram očekujemo da dodijemo, ali se snalazimo i sami – rekao je Vučić.\n„U januaru možda čak milion ljudi da vakcinišemo“\nPrema njegovim rečima, „od sredine januara možemo da idemo na masovniju vakcinacija“.\n– To kada kažem, mislim na stotine hiljada, možda čak milion da vakcinišemo do kraja janura, to je strahovit uspeh – rekao je Vučić.\nOn je naglasio i da smo među prvima u Evropi dobili Fajzerovu vakcinu. On je rekao i da ima poverenje u EU da će nam distribuirati vakcinu protiv korone, da nećemo čekati mesecima da je dobijemo.\n– Isto kao što smo to uradili sa respiratorima – rekao je.\nVest dana juče je bila da su u Srbiju stigle prve doze Fajzerove vakcine protiv kovida 19. Avion sa prvih 4.800 komada cepiva sleteo je juče oko 10 časova na beogradski aerodrom „Nikola Tesla“, a potom su uz ispoštovan „hladni lanac“ transporta i skladištenja, prebačene u Insititut „Torlak“.\nU Srbiji su pre dva dana relaksirane protivepidemijske mere, pa će sve do petka kafići, restorani, tržni centri i uslužne delatnosti raditi do 20 sati, a tog dana ponovo će se sastati Krizni štab za borbu protiv korona virusa, kada će biti donete odluke.\nPrema poslednjim podacima, u poslednja 24 sata u Srbiji je na korona virus testirano 16.022 osoba, njih 4.080 je pozitivno, dok su nažalost 49 osobe preminule. Prema poslednjim podacima Ministarstva zdravlja i Instituta „Batut“ na respiratorima u bolnicama širom Srbije nalazi se 313 pacijenata.


“Humani ponedeljak” za Anamariju | TV KANAL 9 NOVI SAD\nNaslovna EMISIJE “Humani ponedeljak” za Anamariju\n“Humani ponedeljak” za Anamariju\nVIDEO K9: Zbog lošeg vremena početkom sedmice, tokom "Humanog ponedeljka" orikupljeno je nedovoljno sredstava za lečenje Anamarije Brašnjo, tako da će ova humana akcija za našu sugrađanku biti ponovljena na štrandu u ponedeljak, 30. jula.\nZbog kiše prošlog ponedeljka na Štrandu nije bilo mnogo posetilaca, tako da je za Anamariju Brašnjo prikupljeno nedovoljno sredstava, pa će akcija biti ponovljena narednog “Humanog ponedeljka”, 30 jula.\n“Naime, za našu sugrađanku Anamariju Brašnjo, rođenu 2002. godine koja boluje od autizma, skupljeno je negde oko 9,5 hiljada dinara, što je nedovoljno za dodatne terapije defektologa i logopeda, tako da ćemo, eto, i u ponedeljak za nju ponoviti akciju, što je i pravilo. Naš cilja je da se za svakog kome je namenjena akcija skupi onolika količina sredstava sa kojom može da obavi bar deo lečenja”, rekao je Ivan Nožinić, portparol JKP Gradsko zelenilo.\nNožinić je podsetio da je u toku peta sezona akcije Humani ponedeljak na Štrandu i u ime Gradskog zelenila zahvalio sugrađanima koji su svojim donacijama do sada pomogli lečenje 42 osobe.\nPrethodni tekstNSZ: Preko 7.800 prijava za IT obuke\nSledeći tekstVaterpolisti Srbije sutra u borbi za novo zlato


O rebalansu budžeta, ne i o spornim mandatima | Autonomija\nO rebalansu budžeta, ne i o spornim mandatima\nSednica Skupštine Vojvodine\nSkupština Vojvodine će na današnjoj sednici razmatrati predlog o rebalansu pokraj…\nSkupština Vojvodine će na današnjoj sednici razmatrati predlog o rebalansu pokrajinskog budžeta za ovu godinu, koji je, po ranijoj najavi, jedina tačka predloženog dnevnog reda.\nOčekuje se, međutim, da će dnevni red biti proširen predlozima o novom sastavu Pokrajinske izborne komisije, poslanicima koji će biti primljeni na stalni rad u Skupštini Vojvodine, (re)imenovanju Mile Radisavljević za zamenika sekretara Skupštine i izboru Tibora Vajde za direktora Zavoda za kulturu Vojvodine.\nNa današnjoj sednici verovatno neće biti konstatovan prestanak mandata poslanicima koji su iz poslaničkog kluba SRS-a prešli u grupu “Napred, Srbijo”, pošto je Odbor za administrativna i mandatno-imunitetna pitanja juče, dan uoči skupštinske sednice, zaključio da nema svu validnu dokumentaciju na osnovu koje bi doneo odluku o zahtevu SRS-a da zameni četiri poslanika koja su bila na njihovoj izbornoj listi.\n– Upućen je zahtev PIK-u da dostavi sve ono što nam je potrebno za odlučivanje – izjavio je za naš list predsednik tog odbora Miloš Gagić, dodajući da to podrazumeva dokumentaciju o licima koja su bila ovlašćena za podnošenje izborne liste “SRS – Tomislav Nikolić” i o načinu na koji su uređeni odnosi unutar SRS-a između poslanika i stranke.\nGagić je kazao da je slučaj koji je Odbor razmatrao “nesvakidašnji primer” na političkoj sceni u Srbiji i da će o njemu biti odlučeno “čim pribavimo dokumentaciju”.\nIsti odbor je juče doneo i odluku o tome da na stalni rad u Skupštinu Vojvodine za sada budu primljena 34 poslanika, o čemu se danas očekuje zeleno svetlo Skupštine. Ostalo je prostora za zapošljavanje još dva poslanika, čuli smo od Gagića, koji to objašnjava stavom Sekretarijata za finansije, čije je mišljenje da na stalni rad, a time i na platu, može biti primljeno 30 odsto poslanika iz svakog poslaničkog kluba.\nPoslanička grupa vladajućeg LSV-a najavila je da će ponovo tražiti da u dnevni red bude uvršćena rasprava o privatizaciji NIS-a, ali koalicioni partneri iz DS-a poručuju da je za to potreban duži rok i stručna analiza.\nPoslanici bi danas trebalo da se izjasne o rebalansu budžeta za 2008. godinu čiji ukupan obim je povećan za 4,2 milijarde dinara. S time, ovogodišnji budžet projektovan je na 60,12 milijardi dinara. Više nego što je prvobitno bilo planirano slilo se iz ustupljenih poreskih prihoda i zbog toga jer je u toku godine povećan republički transfer novca namenjenog za plate zaposlenih u obrazovanju. S druge strane, manje novca nego što je planirano slilo se iz sopstvenih prihoda Vojvodine i iz privatizacionih prihoda.\nRebalansom se predlaže da se za 3,68 milijardi uveća svota namenjena kapitalnim ulaganjima u Vojvodini, dok je oko 621 milion dinara više namenjeno prosvetarima. Za podsticaje u poljoprivredi namenjeno je još 60 miliona, za sufinansiranje pogona novih tehnologija 50 miliona, za projekte energetike i mineralnih sirovina – 37, za informisanje – 30,6, za sufinansiranje obnove zgrade Matice srpske – 21, za projekte u turizmu i razvoj malih i srednjih preduzeća – 15,3, za podsticaj u sportu – 8,7, za programe zapošljavanje Roma – 8,3 i za pružanje pomoći izbeglim, prognanim i raseljenim licima još 8,1 miliona dinara.


Istekao rok za platformu DF o novoj vladi CG\nTanjug 10. decembra 2021. 09:16\nPODGORICA – Danas je istekao rok koji je Demokratski front dao strankama parlamentarne većine da se izjasne o formiranju nove vlade, a za ponedeljak, 13. decembra, je u Skupštini Crne Gore zakazano izjašnjavanje o inicijativi opozicionih stranaka za izglasavanje nepoverenja aktuelnoj izvršnoj vlasti na čijem čelu je Zdravko Krivokapić.\nIzglasavanje nepoverenaj vladi ili organizovanje novih izbora je izvesno samo je pitanje, što nije nevažno, da li će vladu srušiti opozicija ili stranke iz vladajuće većine.\nIzglasavanje nepoverenja Krivokapićevoj vladi zakazano je za poneđeljak 13. decembra na inicijativu poslanika opozicionih stranaka, koju je potpisalo 40 poslanika, a da bi inicijativa bila izglasana nedostaje jedan glas.\nDemokratski front ponudio je 22. novembra partnerima iz većine poslednju platformu sa predlozima za prevazilaženje političke krize. U platformi navode da su spremni da za mandatara podrže pogodnu ličnost, koju predlože partneri iz koalicija „Mir je naša nacija“ ili „Crno na bijelo“. Žele da se u novu vladu uključe autentični predstavnici manjinskih naroda, podseća podgorički portal Dan.\n„Nova vlada treba da u značajnoj meri odražava izbornu volju građana, kako po strukturi, tako i po njenim programskim prioritetima. Nova vlada će poštovati prethodno postignute dogovore, što podrazumeva moratorijum na ideološke i programske razlike – navodi se u platformi.\nDa DF planira dogovor o novim izborima, potvrdio je ranije predsednik Pokreta za promene Nebojša Medojević.\n„Nakon isteka roka 10. decembra konstatovaćemo da li postoji 41 poslanik za formiranje nove vlade ili ne. Ako ne bude podrške od URA što je realno očekivati, Demokratski front će obavestiti kolege iz parlamentarne većine da su se stekli uslovi da krenemo u dogovor o organizovanju vanrednih parlamentarnih izbora“, rekao je Medojević.\nPoslanik Demokrata Boris Bogdanović ranije je kazao u plenumu „da neko pregovara o izdaji izborne volje građana“, i da će zauzvrat dobiti kompenzaciju „od nekoliko desetina miliona evra“.\nKrivokapić je juče kazao, povodom inicijative o izglasavanju nepoverenja vladi da očekuje da se ne može desiti još jedna politička korupcija.\n„Očekujem da je Crna Gora postala otporna na te vidove političke korupcije bez obzira ko ima kakav odnos prema ovoj vladi“, rekao je Krivokapić juče.\nIpak, nije isključio mogućnost da se opozicionoj inicijativi za izglasavanje nepoverenja vladi prikoloni jedan poslanik iz vladajuće većine, ali nije želeo da govori o imenima.


Učenje vokabulara kod predškolaca i dece mlađeg uzrasta | Mayflower\nUčenje vokabulara kod predškolaca i dece mlađeg uzrasta\nVokabular je osnova svakog jezika i da bi polaznici znali da izraze svoje emocije, mišljenje ili da opisuju svet oko sebe na stranom jeziku, moraju poznavati reči na tom stranom jeziku koje će im služiti u tu svrhu. Usvajanje vokabulara kod dece je izuzetno bitno, jer na taj način upoznaju svet oko sebe kroz drugi jezik, a kroz proces usvajanja novih reči, deca poboljšavaju svoj nivo razumevanja, opažanja i\nU našoj školi engleskog jezika deca na različite načine upoznaju vokabular ovog stranog jezika. Pođimo od osnovnog metodološkog materijala, kao što su slikovne kartice (flashcards) i posteri. Deca, pre svega, nove reči usvajaju povezujući ih sa slikovitim predstavama istih. U tu svrhu, slikovne kartice su odličan materijal, jer se svaka reč vezuje za jednu sliku. Tematski obuhvaćen vokabular od nekoliko reči prikazan je na posterima, koji predstavljaju dobar materijal za obnavljanje i grupisanje naučenog vokabulara u smislene tematske celine.\nZatim, učeći alfabet engleskog jezika na fonetskom nivou, deca povezuju slova sa rečima koje počinju na to slovo. I dalje se zadržavamo na slikovnim predstavama reči, a za svako slovo može da se veže određen broj reći, kako onih poznatih, tako i nekih novih (A is for apple/ant/aunt/alligator; S is for sparrow/surgeon/sit/shorts/squirrel). Na taj način, deca uče i alfabet i nove reči, unapređujući svoj\nvokabular i, samim tim, svoje izražavanje na stranom jeziku.\nProces usvajanja novog vokabulara može se izvoditi i kroz brojne društvene igre, kao što su domine, karte, edukativne igre sa tablom (board games) i slično. Domine su korisna društvena igra sa različitim naslikanim površinama koje pokrivaju određenu grupu reči (životinje, biljke, voće, povrće itd.)\nTakođe, karte i druge edukativne igre koje sadrže određenu grupu reči, predstavljaju odličan metodički način da deca obnove prethodno naučen vokabular, upoznaju novi i kroz igru, na zabavan način upotrebe reči koje su naučili.\nJoš jedan od načina učenja novog vokabulara engleskog jezika jeste i kroz sistem evaulacije. Umesto ocena ili imena, deci se dodeljuje jedna reč iz nove grupe reči (herbs, flowers, trees, jobs…). Učeći svoju reč, oni neometano usvajaju i reči ostale dece iz grupe, čime se upoznaju sa netipičnim vokabularom koji će im u mnogome pomoći pri opažanju sveta oko sebe i boljem opisivanju istog. Takav,\nodređeni vokabular od pojedinačnih reči može se koristiti za opis napretka kroz penjanje po drvetu evaluacije na što višu granu.\nU našoj školi engleskog jezika pri učenju novog vokabulara ili obnavljanju naučenog koristimo i pesme. Ukoliko se radi o novom vokabularu, deca se prethodno upoznaju sa rečima koje će čuti u pesmi, potom slušaju pesmu i pamteći melodiju, istovremeno pevuše i pamte i nove reči. Takođe, čitanjem teksta, rezultat je sličan – prvo se predstave nepoznate reči, a potom se kroz čitanje i vežbe razumevanja teksta, usvajaju i nove reči.\nMeđutim, najveći uspeh usvajanja novog vokabulara na engleskom jeziku ne bi bio moguć bez povremenog obnavljanja prethodno naučenog. Kroz pevanje naučenih pesmica, diskusije o tekstovima ili posterima, ili kroz učestvovanje u društvenim igrama, brojnim poligonima i ostalim aktivnostima u zatvorenom ili otvorenom prostoru, obnavljamo naučeno i kroz ponavljanje smo sigurni da se usvojena reč može upotrebiti.\nSvaku životnu situaciju koristimo da bismo obogatili vokabular engleskog jezika kod dece i njihova interesovanja pretočimo u neku novu grupu reči koja će im pomoći pri boljem razumevanju i opisivanju sveta oko sebe.\nDođite i uverite se u naš kvalitet i uspeh u učenju!


Uređenje lokalnog puta u Staroj Pazovi vredno 950 miliona dinara – Konkurs u novembru – Family Investment\nDeo lokalnog puta od Starih Banovaca prema obližnjoj šljunkari, koji je bio oštećen i usled pojačanog saobraćaja u lošem stanju, uskoro će biti kompletno rekonstruisan. Pripremni i zemljani radovi su počeli ovih dana, a deo su projekta uređenja putnog pravca Stari Banovci – Belegiš.\nUređenje svih lokalnih puteva je prioritet u ovoj i narednoj godini, izjavio je predsednik Opštine Stara Pazova, Đorđe Radinović i najavio još jedan veliki projekat, rekonstrukciju puta od Starih Banovaca do Krnješevaca.\n– Od Starih Banovaca prema Novoj Pazovi, put koji je zbog velike frekventnosti saobraćaja kroz Industrijsku zonu u veoma lošem stanju, radiće se kompletno. Projekat je trenutno na odobrenju od strane Vlade, a nakon odobrenja projekat će biti realizovan po principu javno-privatnog partnerstva po delovima, na primer od Putnika u Staroj Pazovi ka Vojki i od ulaska u Novu Pazovu (dva alternativna nova ulaska u Novu Pazovu). Vrednost investicije procenjena je na oko 950 miliona dinara, tačan iznos će biti poznat kada se raspiše konkurs – rekao je Radinović, prenosi sajt Opštine.\nRaspisivanje konkursa se očekuje od polovine novembra meseca ove godine. Već sledeće godine se predviđa kopletno uređenje puteva u Podunavlju, od kojih su neki već uređeni, a neki će biti spojeni sa Opštinom Inđija, konkretnije od isključenja sa autoputa E-75 kod Novih Banovaca do uključenja kod Krčedina\n– Radićemo sve ono što nije urađeno u tom delu opštine. Nakon rekonstrukcija pomenutih puteva, naša opština bila bi potpuno uređena što se tiče lokalne putne infrastrukture – dodao je Radinović i istakao da su ovo sve obimni poslovi, jer se ne radi o samo presvlačenju asfalta puteva, već o kompletnoj rekonstrukciji, zbog čega će radovi trajati duže.\nSvi projekti se uglavnom realizuju u saradnji sa republičkim organima. Nakon što je, pre nekoliko godina, asfaltirano više od 45 km ulica po naseljima opštine, sadašnji radovi na lokalnim putevima predstavljaju još obimniji i kompleksniji infrastrukturni projekat, zaključuje se.